Q=10	C=0	SS=0	LS=10	PS=10	DC=0	LC=0	SD=0	BS=3	G0=4	G1=1	G2=0	DLID=ber_Latn	BODY=Asebter agejdan - Wikipedia, tasanayt tilellit Wiki Taqbaylit 2022 - Study in China\nAnsuf yis-wen ɣer Wiki\nAsenfaṛ n tasanayt tilellit i tzemrem ad tsileɣem Llan 6 422 imagraden s teqbaylit\nSsebt 2 yulyu n 2022.\nWiki s tutlayin timaziɣin nniḍen:\nTakurmanjit, tin ay ttmeslayen waṭas n medden, ad tt-naf dɣa s waṭas di Tturk. (Kemmel leqraya...)\nWid ilulen ass n 2 Yulyu\n1714 – Christoph Willibald von Gluck, (yemmut deg 1787)\n1862 – William Henry Bragg, (yemmut deg 1942)\n1906 – Hans Bethe, (yemmut deg 2005)\nWid yemmuten ass n 2 Yulyu\n1566 – Nostradamus (deg tteṣwira), (ilul deg 1503)\n1778 – Jean-Jacques Rousseau, (ilul deg 1712)\n1961 – Ernest Hemingway, (ilul deg 1899)\nWiki d asenfaṛ n tasanayt tamazdayt iserkeben ɣef Internet, tameɣradit, agettutlayt dɣa tessexdem s amenzay n wiki. Amesɣaru n Wikipedia d tufka n ugbur ilelli. Yal yiwen yezmer ad t-iseqdec, ad t-ibeddel, ad t-isileɣ.\nImira, Wiki s teqbaylit i ttkel 6 422 imagraden.\nDeg uɣrud, 11 941 imiḍanen n imseqdacen snulfan ɣef Wikipedia. Dɣa gar-asen, 22 llan urmiden deg ayyur aneggaru. Akk wid yesnulfan imagraden, sseqdacen s lbaṭel ; Sileɣen tajmaɛt tamazdayt, war aɣella, anda imedrawen Sersiyen ussisen-nsen deg isenfaṛen isentalen dɣa d aṭas tallunin n amyannan.\nYettwakkes-d seg "https:https://www.duhoctrungquoc.vn/wiki/index.php?lang=kab&q=Asebter_agejdan&oldid=92366"\n🔥 Top trends keywords Taqbaylit Wiki:\nAsebtar amenzuAsebter agejdanYebrirIsmawen n yemɣan s teqbaylitMayyuAseggas6 yulyuAsyaAss4 mayyuYulyu2 yulyu6 yunyuYunyu1 mayyu19 yunyuYennayer5 mayyuCtemberRoma6 tuber8 mayyu8 yulyu3 yulyu16 yulyuUslig:Modifications récentes3 yunyu1 yulyu7 tuberTaglizit22 yulyu17 yebrir8 yunyuTuber7 mayyu1 yunyu7 yulyuTuruft5 yulyuFurarFransa6 yebrirWamber19 yulyu9 tuber9 wamber7 yunyu14 yunyu31 yulyu26 tuber18 mayyu4 yulyu22 tuber4 yunyuUslig:Mes discussions2 mayyu4 tuber5 yebrir15 yunyu17 mayyu8 wamberLwennas Meɛṭub15 wamber9 furar2 yunyu16 mayyuLeglizTturk6 mayyu1 tuberWikiLuxembourg13 yulyu12 yunyuBangladec2004Lekwit9 mayyuLalman🡆 More\nAbeddel aneggaru di 29 Tuber 2019, ɣef 23:25\nTaqbaylit Wiki: Online encyclopedia\nAsebter agejdan - Wiki Taqbaylit\nTopviews Wiki Taqbaylit


Q=11	C=11	SS=0	LS=0	PS=0	DC=0	LC=0	SD=0	BS=6	G0=9	G1=4	G2=0	DLID=ber_Latn	BODY=12 pdfsam journ al-scolRevue Effervescence version 2 - Fichier PDF\n12 pdfsam journ al scolRevue Effervescence version 2 .pdf\nNom original: 12_pdfsam_journ_al-scolRevue Effervescence version 2.pdf\nCe document au format PDF 1.7 a été généré par pdfsam-console (Ver. 2.3.0e) / iText 2.1.7 by 1T3XT, et a été envoyé sur fichier-pdf.fr le 29/06/2011 à 03:10, depuis l'adresse IP 41.103.x.x. La présente page de téléchargement du fichier a été vue 1191 fois.\nConte - tamacahut\nNniyya tekka di thilet\nTira d timawit\nAmacahu, ad d-nger asaru annect n ujgu ad yettiɣzif amzun d asaru.\nZik-nni, llan sin n yizddamen . “Nniyya”, netta d umeddakkel-is “Amuḥric”,\nteffɣen yal tasebḥit ar teẓgi, ttawin-d tirinin n Yisɣaren ɣef uzagur n uɣyul. Mi dtewweḍ tmeddit ad d-uɣalen s axxam.\nArmi d yiwen wass, ffɣen ssbeḥ zik ɣer tezgi am akken uɣen tannumi.\nZedmen-d isɣaren. Tameddit ttɛɛbbin-d tiqejmurin i uɣyul. Dɣa “Nniyya” iwala yiwet n\ntirint n yisɣaren, wissen anwa i tt-icudden, yeǧǧa- tt dinna, iruḥ ɣur-s. Akken i tt-idyerfed, yufa ddaw-as yiwen usenduq yeččur d tiwiztin , dɣa issawel-as i “Amuḥric”, yenna\n-as: ”Eyya-d ad twalid” iɣil wissen d acu akka yeḍran . Dɣa yuzzel-d, mi iwala agerruj ,\nqrib yemmut si lferh .\nYenna-as ”Nniyya”:”eyya ad t-nɛebbi ɣaf uzagur n uɣyul.\nYerra-as “Amuhric”: ”uhu, eǧǧ-it kan deg umkan-is, ma ulac ad tawiḍ ddnub n wemdan ameɣbun i t-yeffren . Dɣa yumen-it , ur t-id- wwin ara .\nMi d tameddit uɣalen-d si ccɣel-nnsen, yal yiwen yerra s axxam-is.\nYuɣal weḥd-s ɣer teẓgi, yewwi-d yid-s asenduq-nni, yuɣal-d s axxam-is .\nDi tafrara n ssbeḥ ruḥen yimeddukkal-nni , mi wwden ufan-n asenduq-nni ulac-it .\nNudan fell-as, dɣa ur tufin-ara. Uɣalen-d , yal yiyen s axxam-is . ”Nniyya”tennehzam\nMi yewwed”Amuhric”s axxam yufa asenduq yeccur d tiɣirdmiwin . Dɣa Ijmaɛ–itent,\nyewwi-as-tent i wehbib-is. Mi yewweḍ, yelli-as-d tawwurt n uxxam-is dɣa yenna-as: ”Ziɣ\nnekni ur nwala ara asenduq-nni anida i t-neǧǧa ihi atan ufiɣ-t ”Nniyya”immut si lferh,\nmi d-yeldi asenduq, yufa ayen ur iwala di tudert-is : Yeččur d lwiz.\n”Amuhric”yuɣal s axxam-is. Immut si tismin d lwehmat .\nZrin wussan d yiseggasen ,yuɣal ”Nniyya” d agellid ,yebna tiɣremt di tlemmast n tezginni anida yufa agerruj (lwiz)\nSeg wass-nni, ur d-teggri teflest ger yimdanen, maca taswiɛt tetteddu akked bu lḥeqq\n12_pdfsam_journ_al-scolRevue Effervescence version 2.pdf (PDF, 248 Ko)\nagerruj axxam yerra uzagur nniyya asenduq yewwi anida immut amuhric yiwen iwala yenna lferh wissen\nCe fichier a été mis en ligne par un utilisateur du site. Identifiant unique du document: 00057604.


Q=2	C=2	SS=0	LS=0	PS=0	DC=0	LC=0	SD=0	BS=0	G0=31	G1=12	G2=1	DLID=ber_Latn	BODY=Adlisen-agi di rebɛa, deg-sen imeslayen d wayen akk yexdem Lmasiḥ. Ur sseɣzfen ara awal ɣef tmeddurt-is yakan. Akken i nezmer a t-naf di kra n yedlisen ɣef tmeddurin n iɣella d isertayen di lemtel. Aḥric ameqran n tira n yedlisen-agi ɣef Lmasiḥ, yella d ayen yeɛnan leqdic-ines d uselmed-ines. D taɣlift-is ara yawin ɣer wesfel-ines ɣef umidag d ḥeggu-ines ass wis tlata si ger lmeggtin. D ccan n wesfel n umidag I ɣef rran lbal-nsen yedlisen-agi ugar n wayen nniḍen.\nAdlis wis xemsa, d win i d-yura Luqa, yellan d ṭṭbib, d ameddakel n Bulus. Yerna-d adlis-agi, d amezruy, d asefhem amek d-tebda tikli n inelmaden d usbeddi n tmezgida si tazwara. Yuɣ-d azal n tlatin iseggassen si tedyant n umidag. D adlis yettusemman “ Lecɣal n Yemceggɛen”. Deg-s a naf leqdic n yemcegɛen deg ṣiweḍ n “ Lexbaṛ n Lxir”, izen n leslak di Lmasiḥ. Yettawi-d ɣef yinigen-nsen, ladɣa wid n Bulus winna ara yuqlen d amceggeɛ ger leǧnas, yid-s daɣen ara yili umyaru n yidles-agi. Degmi ara d-ijerred akk tidyanin d yiniyen d uselmed n Bulus.\nTibṛatin d uselmed\nMa d iḍrisen nniḍen n Lɛehd Ajdid, d tibṛatin. 21 n tebṛatin, uran-tent yemcegɛen iwakken a d-sfehmen azal n Lexbar n Lxir n Lmasiḥ, d aselmed n teflest. Ger-asent 13 yura-tent Bulus. Seg-sent tid yura i tejmuyaɛ, i tmezgidiwin, azal n 9. Tabṛatt i Wat Ṛuma, snat n tebṛatin i Wat Kurintus, tabṛatt i Wat Galasya, tabṛatt i Wat Ifasus, tabṛatt i Wat Filibus, tabṛatt i Wat Kulus d snat daɣen i Wat Tisalunik. Ma d tiyyiḍ, yura-tent i kra n yemdukal-is. Snat i Timuti, yiwet i Tit, tayeḍ i Filimun.\nTella daɣen yiwet n tebṛatt yettusemman “Tabratt i Yiɛebṛaniyen”, deg-s ur d yura ara yisem n umyaru-ines. Kra qqaren ahat n Bulus s timmad-is. Yezmer lḥal tura kra n lweqt kan uqbel aseggas n 70. Teqsed kra n watmaten iɛebṛaniyen yellan di temnaṭ n Ṛuma.\nTella daɣen yiwet n tebṛatt i yura Yeɛqub. Izmer ad yili d gma-s n Lmasiḥ, si twacult-is. Tayeḍ daɣen yura-tt Yudas, ulad netta d gma-s n Yeɛqub, si twacult-agi. Buṭrus yellan seg inelmaden imezwura, netta daɣen yura-d snat n tebṛatin. Tlata nniḍen, ɣer tazwara ur itujerred ara deg-sent yisem n umyaru. D acu kan aḍris-nsent icuba aṭas ɣer tira d tikta n Yuḥenna. Yuɣ lḥal d anellmad-agi, yellan d uqrid ɣer Lmasiḥ, i d-yuran Adlis n Linǧil wis rebɛa. Degmi tibṛatin-agi ttusemmant d tid n Yuḥenna.\nAdlis n Uweḥḥi\nAdlis aneggaru n Lɛehd Ajdid d Aweḥḥi i d-yeǧǧa Yuḥenna. Icuba ɣer tsekla n zik, n At Israil d imasiḥiyen imezwura. Ayen yuran deg uḍris-ines d asbeggen sɣur Ṛebbi n wayen yellan d lesrar n tgelda-ines. Tagelda, tanaya n Lmasiḥ, tarennawt-ines. D aseǧhed n teflest n imasiḥiyen yellan ddaw teɛṣirt, iwakken ur feččlen ara, ad ṭṭfen deg usirem-nsen di Lmasiḥ. Adlis-agi yura ɣer tagara n lqeṛn amezwaru, ddaw leḥkem n twacult n “Iflaviyen” deg umenkud n Ṛṛuman.


Q=4	C=0	SS=0	LS=2	PS=0	DC=2	LC=0	SD=0	BS=5	G0=34	G1=27	G2=15	DLID=ber_Latn	BODY=Anṣuf yes-wen γer usebter-nneγ (page) n yisalan. Da tzemrem ad d-tafem isalan idelsanen (culturels) ay d-nesrusuy deg udeg-nneγ qrib yal dduṛt s yiles amaziγ. Isalan-nneγ (ay d-nettawey seg yeγmisen ed yideggen niḍen n internet) nessers-iten-id da γef leḥsab n uzemz (date) ay deg d-ffγen. Sit γef "Kemmel", swadda-a akk-n ad d-tafeḍ ugar n yisalan.\nTaluft n yiselmaden imguta n Tubiret (taggara)\nAss wis 9 n usunded* n laẓ n yiselmaden n tmaziγt : zemren ad reglen yiberdan (4 Nwembeṛ 2007)\nAss wis 10 n usunded* n laẓ n yiselmaden n tmaziγt (5 Nwembeṛ 2007)\nIselmaden imguta* n tmaziγt ssawḍen γer lebγi-nsen (6 Nwembeṛ 2007)\nTisedmirin* sdeffir n ferru n taluft n yiselmaden n tmaziγt (7 Nwembeṛ 2007)\nTaluft n yiselmaden imguta n Tubiret\nIselmaden n tmaziγt bdan-d asunded* n laẓ (28 Tubeṛ 2007)\nIselmaden n tmaziγt n Tubiret : Ass wis sin n usunded* (29 Tubeṛ 2007)\nAss wis tlata n usunded* n laẓ n yiselmaden imguta** n tmaziγt (30 Tubeṛ 2007)\nIselmaden igan asunded* la tent-ttaγen deg tezmert-nsen (31 Tubeṛ 2007)\nTiẓgi n Guraya [deg Bgayet] tesεa azal meγγren s ccbaḥa n ugama-ines (nature), s yimukan-ines n umezruy (ttarix) ed lateṛ aqbur yellan deg-s, d acu kan, tiẓgi-a la tetteddu akk-n ad tenger γef ljal n tmes ed yiguda (décharges) n tursaḍ ay yerwin akk tudert yellan deg-s. Tiẓgi-a d yiwen seg yideggen (sites) iwatan akk-n ad d-ttasen γer-s yimerrayen (touristes) yettmerriḥen deg ugama. Afrag aγelnaw (parc national) n Guraya tḥudd-it tanaḍt (décret) tis 84-327 n 3 Nwembeṛ 1984, d acu kan, ass-a, afrag-a yettwaḥṛes seg yal tama. (Kemmel ...)\nTadiwennit ed Mohand Oussalem Houari*\n*amagaẓ (conservateur) n tẓegwa n Bgayet\n”2719,95 n yiqeṭṭaren n tẓegwa ay yerγan deg unebdu iεeddan”\nMass Mohand Oussalem Houari d imḍebber n sserbis n uḥuddu n tẓegwa deg tmahelt (direction) n Taggaẓt (Conservation) n tẓegwa n Bgayet, yerna yesεedday-d yiwet n tesgilt deg Ṛṛadyu n Ṣṣ̣umam, d tin ay deg d-yettawey awal γef uεeyyen ed ussaki n medden i lmend n uḥuddu n tẓegwa. I lmend n wass aγelnaw (journée nationale) n ttejṛa ay d-yellan deg wass n 25 Tubeṛ, nga-as tadiwennit ay deg d-yessawel γef tegnit ay deg llan tẓegwa n twilayt n Bgayet sdeffir n tmes iεeddan fell-asent deg wayyuren iεeddan. Mass Houari yessawel-aγ, ladγa, γef ttawilat ay d-iṣ̣aḥen tarbaεt-nsen akk-n ad ssexsin times-nni yefkan axeṣ̣ṣ̣ar i tẓegwa. (Kemmel ...)\nAsmekti n Mohamed Belaouche umi qqaren Ssi Muḥ U Lḥaj\nSebεa u ṛebεin n yiseggasen seg wamsi ay yemmut\n24 Tubeṛ 2007\nAmdan ittettu amezruy (ttarix), maca amezruy werjin ittettu amdan. Llan kra n yergazen, ala d amezruy ay asen-yettarran tajmilt i lebda. Deg wass n 23 Tubeṛ 1960, yeγli Mohamed Beloauche d ameγras (ccahid) deg Teẓrut n Yinezliwen, s leslaḥ deg ufus. Belaouche yella d agenses (lieutenant) n wasun (zone) wis 4 n Twilayt tis 3. Ilul-d deg wass n 13 Dujembeṛ 1920 deg taddart n Tfuγalt, deg Imkiren (Tizi Wezz). Asmi ay yesεa εecrin n yiseggasen, yekcem, am waṭas n yelmeẓyen n tallit-ines, γer Ukabar n Weγref Adzayri (PPA – Parti du Peuple Algérie), γas akk-n yekker-d deg yiwet seg twaculin timeṛkantiyin akk n taddart. Mohamed Belaouche yella d amzenzu (ttajer) u yelmed Leqran, dγa d ay-a ay t-yejjan ad yessen mliḥ taεṛabt. (Kemmel ...)\nIselmaden n tmaziγt n Tubiret ad gen asunded n laẓ*\n*grève de la faim\n23 Tubeṛ 2007\nAzal n ṛebεin n yiselmaden imguta (contactuels) n tmaziγt ara yettgen timeskanin (timesbaniyin) seg wasmi ay d-yebda useggas-a n uγerbaz akk-n ad asen-fken imukan n leqdic ara idumen, maca ar ass-a werεad ay asen-yettunefk way-n ara ssutturen.\nIselmaden-a ulac dduṛ ay deg ur gin ara tiγimit n tmeskant (sit-in) neγ annejmeε sdat n Tmehla n Usselmed (Direction de l’Education) neγ sdat n tnarut (bureau) n lwali n twilayt n Tubiret, maca menγir iγmisen (ijeṛnanen) n tama-nsen ay d-yessawalen fell-asen tikkwal, ula d yiwen ur asen-d-yesli. (Kemmel ...)\nTanedlist n Mahindad tettwassen deg temdint n Bgayet. Sya γer da tettawey-d kra n umeskar (auteur) akk-n ad yeg assenzi s heddu (vente-dédicace) i yedlisen-is. Yiwen seg wid iεeddan syenna, deg wussan-a ineggura, netta d Ali Yahia Abdenour, u yessenz din adlis-is La dignité humaine (Nnif n wemdan), ay d-yessuffeγ deg wexxam n teẓrigin (éditions) n Inas. Deg Remḍan iεeddan, bdant la d-ttilint temliliyin akk ed yimeskaren, u ay-a yejja imezdaγen n Bgayet ad qqlen cwiṭ, cwiṭ γer tγuri, γer umezgun (théâtre) akk ed ssinima, am wakk-n ay mlalen ed kra n yimeskaren, inuẓar (ifennanen) ed yemdanen niḍen ay d-yesnulfuyen amaynut deg yinurar yemgerraden (yemxallafen). (Kemmel ...)\nAsmekti n 17 Tubeṛ 1961\n16 Tubeṛ 2007\nAss n 17 Tubeṛ 1961 d acu ay asen-d-yesmektay i yelmeẓyen-nneγ ... neγ ula d imeqranen-nneγ ? D ass n temlilit taneggarut (finale) n teqbuct n ddunit n tkurt n uḍar ? Neγ d ass ay deg d-yella wemyuṭṭaf (accrochage) d ameqran gar yiserdasen n Fṛansa ed yemjuhad deg yidurar-nneγ ay seg d-tuli ”taγect n yergazen ilelliyen yeγγaren i uzarug (indépendance)”, akk-n nella ncennu zik ?\nLdzayer timziregt (indépendante) teqqim acḥal ur tefki azal i wass n 17 Tubeṛ, alama ay yeqqel wass-nni yettban-d d abeṛṛani γef umezruy (ttarix) n Ldzayer. Dγa nettwali d lawan ad bdun wid yettekkan deg tedyanin n wass-nni akk ed wid yellan d inagan imir-n ad bdun ad ssawalen fell-as skud mazal cfan, akk-n ass-nni ur yettwattu ara neγ ur t-ttaddamen ara wid ara yebγun ad t-sqedcen deg nnfeε-nsen. Ass n 17 Tubeṛ yuklal ad as-yettunefk wemkan s wazal-is u ad yers gar tedyanin ur nettwattu ara deg umezruy-nneγ.\nAss-a uwḍen 46 n yiseggasen ay-a seg wasmi ay ffγen yiminigen idzayriyen deg yiḍ, deg yizenqan imeqranen n Paris, akk-n ad ddun, ad gen tameskant (tamesbanit) u ad d-sseknen belli ugin agdal-nni n tuffγa (couvre-feu) ay d-yettwaḥettmen fell-asen. Imsulta (ibulisen), tamḍift tazirazt (garde mobile) akk ed yiγallen n tkebbanit tagdudant n tγellist (CRS - compagnie républicaine de sécurité) mmγen-d akk γef Yidzayriyen yerna gan deg-sen tagezzart (massacre). Deg umezruy (ttarix) n Paris, qlil anda ay ttewten medden ay d-yeffγen ad ddun s lehna s tiwweḥcit am ta. Gar n 200 ed 300 n medden ay yemmuten, 3000 ttwajerḥen u 11500 ttwaṭṭfen deg yiwen yiḍ. Azekka-nni, 1000 n tlawin ed 500 n yigerdan ay yernan ttwaṭṭfen. (Kemmel ...)\nD iseggasen ay-a seg wasmi ara ssutturent waṭas n tmura lḥeqq-nsent deg usseqdec n tira-nsent deg tirawt n yismawen n yideggen (sites) n Internet, maca alama ay d aseggas-a ay yesteεṛef wudus (organisme) amarikani ay d-yelhan s way-a akk-n ad ttusqedcent tira niḍen deg tansiwin (lladrisat) n Internet, menγir agemmay (alphabet) alatini . Tura, ismawen n yideggen zemren ad ttwarun s lekmal-nsen s ḥdac n yigemmayen ed yinagrawen (systèmes) niḍen n tira am tira tihendiyin ed tira ticinwatin. (Kemmel ...)\nMeḥyaf mgal Yinselmen : Timlilit deg Landalus γef tislamufubit*\nQurṭuba, tin umi qqaren Córdoba s tespenyulit, d tamdint n Ibn Rucd, Ibn Σarabi akk ed ufelsaf uday Maymuni (Maimonide). Tamdint-a d yiwet seg tεeqqacin tucbiḥin n Landalus, am Γernaṭa (Granada) akk ed Icbilya (Sevilla). Deg wussan-a iεeddan, yella-d deg-s usarag agraγlan (conférence internationale) meγγren γef ”Tagamit [intolérance] akk ed meḥyaf mgal Yinselmen”.\nQurṭuba, sγur umazun-nneγ uslig (envoyé spécial)\nWid yextaren tamdint n Qurṭuba, xtaren azamul meγγren deg umezruy ineslem. Tamdint-a tezga-d rrif n wasif n Guadalquivir yerna leqṣ̣er-ines anda ay d-ttilint temliliyin yezga-d sdat n wemkan ay yes tettwassen mliḥ temdint n Qurṭuba : la Mezquita neγ Tamesgida (ljameε) Ameqran n Qurṭuba, ay rran yigelliden ikaṭuliyen d takatidṛalt mbeεd ma εawden kecmen akal ay deg llan Yinselmen. Tamdint-a xelḍen deg-s akk yidelsan (cultures), ixxamen-is yella deg-sen waγan (style) abaṛuki (baroque), maca nezmer ad nwali deg-s daγen lateṛ n tγerma tumawit (omeyyade) deg yal tardast n yal lḥiḍ. Maca deg yigenni n Qurṭuba n wass-a la ittezzi ukubṭir, dγa d ay-a ara aγ-d-yesmektin belli ur aγ-mazal ara deg tallit n Ibn Rucd akk ed Ibn Zeydun, wanag deg tallit n ETA akk ed tenṭagin (attentats) ay γef d-ssawalen akk yisallen. Dγa γef way-a ay d-yella usarag-a (conférence) yesεan azal deg wussan-a ay deg Inselmen ssamasen-asen deg yal amkan, ttmuqulen-ten s yir tamuγli, ttwakeṛhen, ttwaḥeqren u ttwanfan γef ljal n kra n yiderwicen iḥesben iman-nsen ssnen yerna xeddmen lumuṛ s yisem n Lislam. (Kemmel ...)\nTararast taneggarut : 16 - 10 - 2007


Q=17	C=14	SS=2	LS=0	PS=0	DC=0	LC=0	SD=0	BS=25	G0=235	G1=154	G2=83	DLID=ber_Latn	BODY=Timuɣliwin » Tullisin\n» Catégorie : Tullisin\nTasuqilt sɣur Samir Tighzert\nSader tullist ikemlen deg PDF\n— D wa i d ugur amenzu ara d-temmager tayri-nneɣ ! Acḥal tuɣ i yi-yeqreḥ lefraq-nni isehlen… i kem-id-cedhaɣ, neɣ i yi-yenɣa ttnefcic !… ma d rrwaḥ-a ɣer Qana d ajdid akk ɣer ɣur-i. Ata yesseɣli-d deg ul-iw yiwen n leḥzen werǧin i s-ḥulfaɣ. Wissen ihi m’ad tbeddleḍ rray ?\n— Lemmer am nekk ur d-ttmenniɣ asikel-a, ur s-qqareɣ xir ad d-lhuɣ d ccetwa deg leɛli n Ṣṣaɛid mi ifat zhiɣ da deg lqerb-ik ; tili awufan ad tkemmel temlilit-a ! Meɛna d acu ara d-xedmeɣ ? d baba i yebɣan, i ixeddmen akka segmi yewwi tastaɣt.Yennum yal tegrest ilaq ad iruḥ ad d-yesɛeddi ayyur neɣ sin deg Qana, ɣur ɛemmi-nni ixeddmen d ṭṭbib.\n— Ahat zemreɣ ad d-ssugneɣ takunin deg allaɣ, ur d-ssuguneɣ amek ara tili tudert-iw deg sin-a n wayyuren i d-iteddun, acku s tayri-m kan i ɛaceɣ, ma d timlilit tuɣal-iyi d tannumi, yess kan i sgunfuyeɣ ma lliɣ ɛyiɣ neɣ i txessi tmes n ccuq-iw. Amek ihi ara xedmeɣ, acu ara yilin di lɛewn-iw ?\nDɣa tsers yiwen ufus d axemri ɣef tayet-is, tesself-as deg lḥenk-is s yixfawen iḍudan-is, tuɣal testewtew-as s ameẓẓuɣ, tenna :\n— Lukan ur kriheɣ annect-en, ad k-d-iniɣ err kan tablaḍt ɣef ul-ik tedhuḍ s wayen nniḍen, acku s ṣṣber-nni yelhan kan ara neṭṭef alamma tekfa teswiɛt-a n lbeɛdan u ad nuɣal ad nemlil. Yerna ɣas akken, nekk ad k-d-iniɣ ay a sseɛd-ik, a yir ẓẓher-iw !\n— Amek meḥsub ?\n— Teẓriḍ nekk segmi ara ɣibeɣ ur ferrḥeɣ s tira-k, acku ur tezmireḍ ad yi-d-taruḍ ; uma kečč ad k-id-yaweḍ kan ustewtew n wul-iw yal m’ara afeɣ tagnit akken ad k-d-aruɣ ciṭṭ s tuffra. Anwa yesɛan ihi ẓẓher deg-neɣ ?\n— D win kan izemren ad d-yini kra akken ad yekkes ɣef ul-is.\nYenna-d akka, idel-d udem-is yiwen usigna berriken. Yesmeɛḍel, yuɣal yesteqsa-tt :\n— Tesɛiḍ arraw n ɛemmi-m ?\nDɣa mi tesla i wakka tecmumeḥ acmumeḥ-nni i d-yeqqaren tefreḥ imi iga annect-nni d aɣbel, tɛedda terra-yas :\n— Ih, llan… maca d igerdan akk. Yerna ɣas lukan akken nniḍen, ur tesɛiḍ ara tagadeḍ a bu tismin, a yiwen uxewwaf… ma d tura awi-d imi-k ad k-beqqiɣ sslam, u ad nernu ad d-nini deg sin awal-nni ijerrḥen ulawen : « Qqim di lehna. »\nSeg uzekkuya, atan ad ilin deg Qana sin n medden i iɛzizen fell-as : taḥbibt-is Σayda, d umdakal-is n temẓi, aselmad Ḥmed Merzuq ukud tuɣ yeɣra zik, i yesɣaren tura deg Qana. Maca ma yettnermis d umdakel-is s tebratin, akked teḥbibt-is ur yezmir, imi tayri-nsen tella mazal teffer, ur tewwiḍ imawlan.\nMi ɛeddan rebɛa n wussan ɣef usikel n Σayda, atta dɣa tewweḍ-as-d sɣur-s tebrat :\n« Wehmeɣ deg lxiq-a i yi-yenɣan ɣas yid-i i telliḍ… ih, aql-ik yid-i, taswiɛt mačči teǧǧiḍ-iyi, ama deg uhetwir n wass neɣ deg tsusmi n yiḍ ; yid-i i telliḍ, m’akken ara fkeɣ tiṭ seg usfaylu n tmacint akken ad waliɣ igran-nni ur nettfakka d tezdayin yembaɛaden ta ɣef ta ; yid-i, ɣas ma lliɣ gar wat uxxam n ɛemmi la smeḥsiseɣ i lehdur-nsen, ttarraɣ-asen, neɣ la ttaḍsaɣ d wa akken selleɣ i wayeḍ ; yid-i yal taswiɛt, deg yal amkan ; amek ihi ur k-id-tejjmeɣ neɣ ur d-gerriɣ deg lweḥc d wuzu segmi beɛdeɣ fell-ak !\n« Yerna ɣur-k ad s-tiniḍ d aɣfal i ɣefleɣ ma ur k-d-uriɣ ara zik ; ata uxxam n ɛemmi yeččur d igerdan, ur yi-ttaǧǧan ad snuffseɣ ula dqiqa weḥd-i. Dɣa imeslayen i d-yeddan deg lkaɣeḍ-a llan ffɣen-d seg iḥulfan-iw, yejmem yes-sen wallaɣ-iw, ḥuzan akk isyafan-iw, rniɣ ḥefḍeɣ-ten awal s wawal uqbel ad yi-d-ɣlint tegnatin ad ten-jerrdeɣ s tuffra i tziri n wayyur i d-yettakren iman-is si ṭṭaq m’akken tuɣ yeqqen yiḍes allen ara yi-d-iwalin… Suref-iyi ihi ma ɛeṭṭlent fell-ak tebratin-iw, testeqsiḍ kan ul-ik ma tebɣiḍ, acku cukkeɣ yeqqar-ak-d dima deg umkan-iw ayen ḥemmleɣ ad k-t-id-iniɣ.\n« Deg ayen yerzan Qana, ad d-iniɣ teḥma ddeqs-is, ma d ayen nniḍen, nekni aql-aɣ deg lɣerba, lukan ur d ayen yettaf baba deg-s i ṣṣeḥḥa-s, ur t-ttaǧǧaɣ ad yernu da dqiqa. »\nYetwennes ihi akken yezmer ɣer lkaɣeḍ-a ideg yufa kra n ṣṣber d tmedhiwt d lehna.\nYuɣ lḥal amdakel-is Merzuq yella ur iḥebbes ara s unermes yid-s, ɣas ur d-ttawint tebratin-is kra umaynu, meḥsub d tin usiweḍ n sslam kan, ccuq ɣer tmurt, d umeslay ɣef useggas aɣurbiz yettgamin ad ifakk neɣ imuras unebdu i iḥar ad d-awḍen. Maca tikelt-a yerna-d ayen nniḍen mi d-yura :\n« Acḥal d abrid i k-nniɣ belli aql-i ttɛiceɣ da deg Qana am akken iɛac kan baba-tneɣ Adem qbel ad d-yexleq Rebbi seg-s yemma-tneɣ Ḥewwa. Werǧin i d-ṣebbḥent wallen-iw deg tmeṭṭut, ulamma ssya ɣer da ẓerreɣ imdukal-iw ttcewwiṛen ɣer kra uwemmus n lqecc aberkan iteddun akken yekbel ad s-tiniḍ d tagut-nni n ddexxan aneẓẓaw, u ad d-inin muqel tameṭṭut-ihin…\n« Maca iḍelli yeḍra-d wayen ara yeqqimen deg umezruy n Qana ; ata yusa-d ihi umaswaḍ n tezmert Dr Sami Ḥusni ɣer wurti azayez, dɣa tedda-d yid-s yiwet n tuzyint ur neffir udem-is, thuzz akk tamurt, tezlez-itt ɣef uẓar. Acku netta d abɣas, ur yecliɛ deg ayen qqaren wid i iḥerrṣen iman-nsen, yerna yettaf dima amek ara sen-yerr ṣṣerf i wid yebɣan ad farṣen kra, armi yuɣal d amedya i medden. Ur iɛeṭṭel ara ihi yekker lexber, yewweḍ imeẓẓuɣen, dɣa aten-a uzzlen-d akk yemrisen ɣer wurti, gar iselmaden d ijenyuren d imarayen, teddun-d ttṣewwiben tikrabaḍin, ttseggimen iṭerbac ɣef yiqerra ; lukan teẓriḍ tibḥirt-nni imir, ad s-tiniḍ d kra n wurti deg Heliopolis neɣ deg Qser-Nnil.\n« Yiwet akken n tlemẓit deg-s, tecbeḥ, tettawi yid-s tafenda ḥlawen n Lqahira ; anef ihi i tneẓruft n Qana ad tefreḥ s rriḥa-s yeṣfan… »\nDɣa yedduqes wul-is mi yeɣra tabrat-a, imi ur s-d-yegri din ccekk ɣef lal n zzin-a yesheblen arrac n Qana.\nD lewhayem aten-a wawalen i d-yewwin lferḥ d lǧerḥ ɣef tikelt, ulamma yugar deg-sen lǧerḥ. Yefka-tt lḥal yeɛni ad tezhu Qana d wid tt-izedɣen s teḥbibt-is u ad yeqqim netta deg Lqahira la d-yeggar fell-as nnhati ?\nIɛedda ihi ad yaru i umdakel-is u ad s-yini belli tinna yessengugin akken Qana d taḥbibt-is n wassa, d taxḍibt-is uzekka ; maca iɛawed yerra aḍar, seg akken yella kra deg ul-is i s-yennan tif xir ma yeffer kullec, u ad yeḍleb kan seg-s ad s-d-yeḥku fell-as imi tuklal ad d-awin fell-as awal deg sin.\nBaqi ikukra ciṭuḥ, yesteqsa gar-as d yiman-is ma mačči d asɣalli ara yesɣalli ɣef teḥbibt-is !\nD ayen iǧuzen yeɛni deg isuḍaf n tayri ?\nMačči tif xir ma yeṭṭef iman-is ur tt-ireddu, ur yettcukku deg-s ?\nMaca nndama-yi i yendem taswiɛt, ur tessaweḍ ara ad tessens ayen akk irekkmen deg ul-is d iḥulfan berriken ; yesṭaxer-itt ihi ɣef uqerru-s, yura i umdakel-is akken tuɣ i d-imeyyez deg uferfud-nni amenzu.\nMi iɛedda kra, tewweḍ-as-d tebrat-iḍen sɣur umdakel-is, yenna-d deg-s ɣef Σayda :\n« Kullec ibeddel, ama deg Qana neɣ deg tudert-iw nekk. Ur teqqim Qana d aẓekka-nni kan ilem, yessewḥacen s yimi-s i d-yeldin ; ur teqqim daɣ tudert-iw d taɣufi-nni d karuh ur nkeffu. Ih, imi qqleɣ ttekleɣ belli yal tameddit ad d-ẓreɣ udem-nni acmamaḥ ur neffir, d-iḥeyyun ayen immuten deg terwiḥin irennu yettarra-d asirem… annaɣ ay tecbeḥ, ay temleḥ !\n« Tura ɛelmeɣ d yelli-s n gma-s umaswaḍ n tezmert, neɣ lḥaṣun d aya i ɛelmen deg Qana s umata, ladɣa ilemẓiyen. Ččan-tt akk s wallen, yerna ahat d dderz-a yekkren ara yeǧǧen ibabaten ad asmen ciṭuḥ u ad ɛefsen ɣef wansayen n Ṣṣaɛid d wid tt-izedɣen, akken ad ǧǧen yessi-tsen ad ffɣent w’ibɣun iẓer-itent ; yerna ayen i d-yellan d nekni ara ifarṣen.\n« Ur ttagad ɣef gma-k, imi d asaḍ abɣas ur yettezwir ḥedd ɣer kra ; atent-a dɣa wallen-iw ttɛeddint gar tiyaḍ merra akken ad d-jebdent tid-is nettat, ihi ur tettɛeṭṭileḍ ara teẓreḍ anda i t-ttrajunt tnutam i s-yeffer lmektub ! »\nD acu akka i d-yeqqar Merzuq ɣef allen-is i d-ijebbden tid-is ? Tura allen-is netta anef ad d-jebdent ayen bɣant… ma d tid n temdakelt-is, ayen ara ttwajebdent neɣ ara s-rrent ? Wissen m’ad yili d tamuɣli kan tamelsit i d-yeɣra Merzuq akken i s-yehwa s ttnafxa-s d wayen i yebɣa ? Acku werǧin i yekkis laman deg Σayda ; d acu, ur ilaq ad yettu daɣen belli amdakel-is yesɛa kra n wallen akken icebḥen, yeqwan, d tuqqsa i teqqsent wi tent-imuqlen, yerna — nnig wakken — d aselmad s leqder-is, seg wid yesɛan igerdasen ɛlayen, i yettraju yimal yelhan. Uma netta d axeddam kan n menwala, d lbak kan i d-yewwi, ur s-iban kra ɣer zzat. Yezmer ihi lxilaf am wa ad ibeddel kra deg tayri ?\nYeɣli-d fell-as leḥzen d ameqqran, yuɣal si layas am umɣar-nni awessar yesfilliten ala i cceṛ, yerna iḥuss s ssem n tismin yebda la d-yettruḥ seg ul-is, yesluɣu-yas idammen… annaɣ… atent-a tura tirga-s d usirem-is deg lmizan…\nMaca ussan-nni kan tewweḍ-as-d tebrat sɣur Σayda, dɣa yebda la tt-yeqqar s lḥir, iɛawed-as acḥal d tikelt, yufa ur temgarad ɣef tmenzut-nni, ihi yekkes-as ccekk, yuɣal-it-id laman, yerna yeɛreḍ acemma n ḥellu d ṭṭmana, ayen i t-yeǧǧan ad tent-yerr kan ɣef umdakel-is i t-igren deg lmeḥna, yessekecem-as yir aḥebbiṛ ; maca tɛedda kan ssmana tewweḍ-as-d tebrat-iḍen sɣur umdakel, yenna-yas-d deg-s :\n« Amen belli aḥulfu-nni tura mačči kan deg yiwet n tama i yella, acku allen n teqcict-nni — iwumi qqaren Σayda — uɣalent dehhment-d gar warrac nniḍen akk iḥeḍren akken ad ḥebsent ɣur-i nekk. Yal m’ara iliɣ din, ttwaliɣ deg udem-is yiwen akken n lebɣi d umenni i tbeqqu ad teffer s welɛab i tt-tleɛɛeb am tin ur necliɛ di kra, la qqareɣ deg allen-is tiririt timexfit i d-tettarra i yiznan-nni-inu ireqqen ur nessawal, delluɣ maḍi tikwal ɣef ucmumeḥ d amecṭuḥ deg imi-s, yerna ahat d nekk i d-tqessed m’akken ara tlaɛi ɛemmi-s neɣ ḥedd seg imecṭaḥ-nni-ines s ṣṣut ɛlayen. Ur ilaq ara ad twehmeḍ deg ayen i k-qqareɣ acku stḥerṣeɣ fell-as, anda teqqel ad yi-taf din ; la tt-ttlaɛiɣ s ṣṣut xfifen i d-yettbinen ala ɣef yicenfiren-iw ma ḥerrken, ttcewwiṛeɣ-as s ucetki d uraju, armi yiwwas mi tella tettqeṣṣir d yiwen akken weqrur si tarwa n ɛemmi-s, sliɣ tenna-yas, neɣ tenna-d i nekk, ma tebɣiḍ : « Segmi ara d-tekkreḍ kečč d atbaɛ sdeffir-i ! amek ara k-teḍru ihi asmi ara uɣaleɣ ?… », dɣa rriɣ-as akken ara d-tsel, nniɣ-as : « Ahat ur tettuɣaleḍ ara !… » Awal-a yesɛa lmeɛna-s sɣur ilemẓi ur nezwiǧ, yellan d axeddam am nekk, yerna ẓriɣ yewwi-d lḥeqq-is. Ftu-yi-tt-id ihi tura, imi d kečč kan i d ṭṭbib yessnen lesrar-iw ; amek ? ad kemmleɣ neɣ ad s-iniɣ kan icaḍ-iyi ayen ɛerḍeɣ seg tadfi-ya tamelsit u ad zziɣ s weɛrur i lemḥibba ur nḥellu s lɛeǧlan ?… ma d agummu n tayri tura ata yewwa yekna-d, yettraju kan w’ara t-id-yekksen. Acu tenniḍ ?… »\nA ṭṭlam i d-yeɣlin… a lǧerḥ aqejjam… yeḥṣa di rrayeɛ kan i yebɣa ad yerwel ɣef ayen akka yeqqar, imi s tidet, Σayda d tin iwumi yettuɛer ad teffer lxiq-is ɣas ma teṭṭef deg iman-is telɛeb-itt ur tecliɛ ; thedder akk d medden, tettlaɛi irgazen-nni ireẓnen maḍi, ttarrant wallen-is tiririt yeffren… yerna efk-as kan tiqsiḍin n zzwaǧ…\nA ṭṭlam i d-yeɣlin ihi, a lehzima ineqqen… maḍi kan imi d netta i yebɣa umdakel-is ad t-yerr d rray ɣef lmerta n wul-is… ad d-yelfu yettraju seg-s ad yegzem lxiḍ-nni n tisist iɣer mazal ṭṭfent tirga-s d lehna-s. Ẓer dɣa atta tqejjimt ! Yezmer yeɛni ad yeɛreḍ ad d-yemneɛ lehna-s ma yenna-yas tidet i Merzuq yerna yettkel ɣef tfenṭazit-is d laman-nni akked trugza iss i t-yessen. Maca yeṭṭef ɣer nnif-is i s-yugin ad yili d amattar n tmella deg tayri, netta la iteddu s yiwen uɣeǧǧaj yessḍen ɣer ǧahennama n lmeḥna, am win d-imennan times ; dɣa yenna ilaq kan ad yesɛeddi tayri-s deg usekyed-nni qessiḥen akk, syin ha d lǧenna n laman ara d-yemlil, ha d ǧahennama uɛettub. Daymi itebbet iman-is, yura i umdakel-is :\n« Ma twalaḍ agummu n tayri yewwa, ɣas kkes-it-id kan ur ttkukru, acku d ta i ddunit, win ur nxerref deg tayri yewwan, deg nndama ara yettdubu ; ẓdem kan ihi ur ttḥebbiṛ i wayen ara d-yeḍrun ɣer lebɛid, tezhuḍ s tayri deg lɣerba-nni n Qana war ma tgiḍ azekka d anezgum. Acu kan, ur tettu ara ad yi-d-txebbreḍ s wayen akk i d-yettnulfun, imi tura uɣaleɣ s ccuq i ṭṭafareɣ taqsiṭ-a n tayri-k. »\nS ṣṣber d layas meqqren ihi i yerja tiririt n wemdakel-is, armi iɛedda lweqt yewweḍ-as-d sɣur-s lkaɣeḍ ideg i s-yenna …\n(yettkemmil deg PDF).\n© 2019 S. Tighzert\n D tamennaṭ i d-yezgan deg unẓul n Maṣer.\n Tastaɣt : lantrit.\n Takunt : seg tmcqt, leɛǧeb, ayen ur nettwafham deg ugama, yeffɣen i tannumi (miracle).\nAsyafa : si tclḥ : ayen swayes yettḥulfu yiwen, yettnermis akked ugama (tawalit, timesliwt, atg).\n Aneẓẓaw : tanga ideg ggten iferdisen, yemseččen mliḥ, yeqwan… (dense).\n Amaswaḍ : win yessefqaden i wudusen izuyaz am iɣerbazen, sbiṭarat, atg. (inspecteur)\n Amris : win ixeddmen ɣer ḥedd, ɣer kra n tkebbanit.\n D yiwet n lḥuma deg Lqahira, qqaren-as s taɛrabt Miṣr-al-Jadida.\n Yesɣalli yiwen : yeqqel d aɣalli, am win ara tceyyeε kra n tmurt ad d-yawi sser n tmurt-iḍen taɛdawt (espionner).\n Rdu ḥedd d turda : seɣleḍ, sukkes-d i ḥedd tuccḍa neɣ cceṛ i yexdem (accuser).\n Taɣufi : si tclḥ : amullu n win ur nesɛi ara yexdem neɣ yettrajun kra iḍulen (ennui, dégoût).\n Asaḍ, isaṭṭen : win yemgaraden ɣef wiyaḍ s tebɣest-is d temqidra i yuklal ɣef wayen i d-yettḥelli (héros).\n Tanatamt, tinutam: si tclḥ, ayen i d-yettasen ur yebni ḥedd fell-as (surprise).\n Tadfi : addad deg yella, neɣ ayen iss i yettḥulfu win iwumi yeɛǧeb lḥal, i yestbennen kra… (plaisir)\n Tamella : rreḥma.\n Aɣeǧǧaj : si tclḥ, lebɣi, aḥulfu n win yebɣan neɣ i d-icehwan kra (désir).\nTzemrem(t) ad tessadrem(t) (télécharger) baṭel deg talɣa PDF iḍrisen-a i d-yessuqel Samir Tighzert ɣer teqbaylit.\n(Tekki ɣef uzwel neɣ ɣef tugna akken ad d-yeffeɣ uḍris)\n1) Anzaren – tullist ɣezzifen (adlis) sɣur Nikolaï Gogol\n2) Taɣaṭ n mass Seguin – tullist sɣur Alphonse Daudet\n3) Llebsa umeḥbus – tullist sɣur Naǧib Meḥfuḍ\n4) Asekṛan – tullist sɣur Guy de Maupassant\n5) Iṭij bu tcerket – tullist sɣur Ṭaher Ǧaεut\n6) Claus amecṭuḥ d Claus ameqqran – tamacahut sɣur Hans Christian Andersen\n7) Leɣrur, tibratin – tullist sɣur Naǧib Meḥfuḍ\nYerra-tt-id ɣer teqbaylit Samir Tighzert\nYella yettɣilli d netta i d-lulen ad yerr asif akkin.\nAcku asif iban ur yettɛeṭṭil ara ad d-yaɣ taddart. Yerna w’ibɣan ad yeḥṣu, imuqel kan deg-s lawan n tegrest amek werriɣit waman-is tewreɣ-nni tafuḥant neɣ amek yettneɛwaj s uwerninnec amzun d kra n tlefsa tagehgugt iwumi d-yettaweḍ zzhir seg ikilumitren akkin.\nAsif yezzuḥub-d kra yellan d addag. Yerna wid ur iɣelleb usemmiḍ, zemren ad d-walin si tejmaɛt amek i la d-yekkat s agadir. D iḥedran n wakal i d-iɣellin ɣer waman ireɛɛḍen, dɣa yal m’ara tenneqlaɛ tegrurt, ṭṭafarent-tt nnhati ifellaḥen yettlen iman-nsen deg ibernas yelxin seg akken qdimen. Dayen, taẓaɣart-nni tura ad tuɣal d abellaɛ, ma d ifellaḥen yegra-yasen-d kan ad kerḍen deg idisan-nni uzwaɣen n tewririn anda akken ula d tiḥcicin-nni iǧehden maḍi ttɣarent s yiṭij d tafza mi d-yewweḍ unebdu…\nMi d-yewweḍ unebdu… imir i yettbeddil yiɣẓer acebbeḥ-is ɣef lqaɛ. Imi aten-a ijeǧǧigen ilili la d-jebbun deg umkan n waman-nni ireɛɛḍen, d lqaɛa yakk tessa s uxuxi d udendani i d-ikettren seddaw yiṭij. Asif yettaǧǧa-d dɣa kra n wemḍiq yettseḥḥir.\n« A yemma, ansi d-ttruḥen akk yiferrawen-a idendaniyen ? Ttjur-a n wasif mgaradent ɣef tiyaḍ. »\nDeg unebdu… yettiɛǧib-as-d uferfer n yifrax armi t-tessemlellay tadfi. Tifirellas nutenti d tuɣrisin. Ttasent-d srid si Mekka, seg Uxxam n Rebbi. D leḥram w’i tent-yenɣan. Tifirellas, ttcerrigent igenni war kra n lḥess, cqirriwent ula tirbulat-nni iẓewren maḍi. S axxam n Rebbi i ttuɣalent daɣen m’akken ara mrussant ɣef lexyuḍ n tilifu u ad tt-id-bdunt s učewčew-nni-nsent i d-yessegrayen sslam. Tifirellest tettɛawad-d talalit di lǧerḥ amenzu n tmijja.\n… Aɣerbaz yettbin-as-d dima icudd ɣer sin wudmawen : win uselmad-nni aṛumi wezzilen iwumi yeḥfa ugerz usebbaḍ-is, armi t-yerra yesbiǧǧiḥ d asbiǧǧeḥ m’ara iteddu, mačči d tikli, ternuḍ udem n yiwen weqcic akken bu leḥnak ineṭḍen ɣer lḥiḍ s upuppi udebbiw deg ifassen-is. Arezqi yezga yeqqar deg wul-is imir belli llant kan kra n tkellax deg ayen iẓerr, uma amek ara yesɛu yiwen aserwal zeddigen akk annect-en ur yeqqirs wacemma deg-s, ala ma d mmi-s n ḥedd imeqqranen !\nArezqi zik i yelmed taɣuri. Yiwwas dɣa, m’akken i ten-tuɣ ɛad deg usebter wis mraw d semmus deg udlis-nsen n tunṭiqin, aselmad ur yettaki armi t-yufa yettmuqul isebtar-nni ineggura,… (yettkemmil).\nSsader tullist s talɣa PDF\n Agehguh : ayen meqqren nezzeh nezzeh.\n Addag : (si tclḥ) ttejra.\n Tagrurt : tterjra i d-yettaken tibexsisin. (taneqlet di kra n tmennaḍin).\nLa Cité du vendredi 23 – Samedi 24 mars 2018\nL’entretien en format PDF\nSamir Tighzert, un auteur originaire de Tichy (Aït Melloul), est un médecin de formation au fort penchant à l’écriture romanesque. Alliant sans difficulté sa profession de médecin et sa vocation d’écrivain, il finit par se frayer un chemin prometteur dans la littérature d’expression amazighe. Son roman en Tamazight est d’ores et déjà sur le marché, il a pour titre Tiyita n Tmeddit. Entretien.\nVotre dernier livre est un roman en Tamazight intitulé « Tiyita n Tmeddit » qu’évoque-t-il ?\nC’est avant tout un hommage rendu aux anciens combattants de la guerre de Libération, particulièrement ceux qui n’y ont rien « gagné » et qui sont déçus dans leur vieillesse devant tout ce qu’ils constatent dans l’Algérie d’aujourd’hui, mais le texte est en même temps une sorte de polar qui s’inspire d’une histoire réelle ayant eu lieu dans les années 40. Il met en scène deux amis d’enfance qui se séparent juste au moment d’aller rejoindre le maquis, pour des raisons qui échappent à l’un d’entre eux, et ne se retrouvent qu’une fois devenus vieux bien après l’Indépendance.\nComment vous avez eu l’idée de l’intituler ainsi ?\nDans « Tiyita n tmeddit » qu’on pourrait traduire par « le Coup du soir », il y a Tiyita et Tameddit. Les deux mots peuvent être pris à la fois au sens propre et sens figuré ; je dirai seulement que « tiyita » renvoie à l’épreuve, « le soir » à la vieillesse, et je laisse le soin aux lecteurs de découvrir le reste.\nPlusieurs écrivains d’expression Amazighe se plaignent du manque de lectorat en Tamazight. Etes-vous de cet avis ?\nDans un certain sens, oui. D’ailleurs, si même en français les lecteurs ne sont pas nombreux chez nous, alors que dire de tamazight ! Je crois que beaucoup de ceux et celles qui ne l’ont pas étudié dans leur cursus scolaire hésitent à lire en cette langue, alors qu’il suffit de s’y mettre avec un peu de volonté pour s’y habituer. Cela dit, des lecteurs existent, bien sûr ; ils le sont soit par passion, par envie d’apprendre ou simplement par militantisme, et c’est grâce à eux que les auteurs continuent de produire.\nEst-il facile d’éditer en Tamazight ?\nIl est toujours difficile de publier en Algérie, puisque, à mon avis, il n’y a pas de maisons qui publient réellement à compte d’éditeur chez nous, sauf dans des cas limités ou avec des auteurs de renommée. En tamazight, les éditeurs s’y risquent encore moins du fait du manque de lectorat, et dans tous les cas, c’est toujours à l’auteur de batailler et de payer le plus souvent de sa poche pour se faire éditer.\nVotre avis sur la qualité des nouveaux romans amazighs ?\nCertes, il y a du bon dont on se réjouit bien mais aussi du moins bon. C’est justement le moment de faire valoir la qualité des textes, car même en kabyle il faut de la profondeur dans l’écriture. Il ne s’agit plus de compter seulement sur le nombre et de remplir notre bibliothèque, et c’est là que la critique est nécessaire pour relever les lacunes, mettre la lumière sur les œuvres qui méritent de l’intérêt et pousser chaque auteur à donner le meilleur de soi-même.\nQu’est-ce qui pourrait alors contribuer à l’évolution de l’écriture romanesque Amazighe ?\nIl faut d’abord que les gens lisent, car un auteur ne peut exister sans lecteurs. Et ne comptant pas sur l’apport des pouvoirs publics de ce côté, je pense que de nos jours s’il y a un exemple d’acte militant à attendre de la part des défenseurs de cette langue et de tout les porteurs de la cause berbère, c’est de soutenir la publication dans les différents genres littéraires afin d’aider à la diffusion, donc indirectement à l’édition. Vient ensuite le rôle de la critique qui doit se développer dans tous les espaces possibles : journaux, radios, réseaux sociaux, cafés littéraires, universités, etc. Même en n’étant pas spécialiste, n’importe quel lecteur peut partager son avis et créer une discussion sur ce qu’il lit.\nPeut-on être optimiste malgré toutes difficultés auxquelles fait face la littérature Amazighe?\nBien sûr. Qui aurait dit qu’on pourrait voir un jour tant de livres écrits en kabyle sur le marché il y a encore vingt ans ! Bien que lentement, cette littérature avance avec de plus en plus de progrès et compte déjà de bonnes œuvres respectables, tandis que certains préfèrent encore s’attarder sur le faux débat concernant la transcription comme pour faire croire qu’on n’en est pas même au commencement, et pourtant les résultat sont là.\nVous avez traduit la nouvelle « le nez » de Nikolaï Gogol en kabyle, « Anzaren » est son titre et aussi « La chèvre de M. Seguin » une nouvelle connue de Alphonse Daudet pour devenir « Taɣaṭ n mass Seguin ». Est-il facile de traduire vers le Kabyle ? En d’autres termes, la langue kabyle a-t-elle un vocabulaire nécessaire pour ce genre de traduction ?\nMalgré les insuffisances qui demeurent, le kabyle reste une langue comme une autre qui se prête aisément à toute forme d’expression littéraire, son vocabulaire s’étant assez enrichi depuis des décennies grâce à différents travaux importants comme l’Amawal dirigé par M. Mammeri mais aussi d’autres contributions. Tout dépend ensuite de l’habileté du traducteur à bien manier le verbe kabyle de façon à trouver les bonnes équivalences, même s’il peut toujours être appelé à recourir aux néologismes et aux emprunts quand il n’a plus le choix, à condition de citer sa source à chaque fois ou d’expliquer les motivations de sa proposition, ce qui permettra à d’autres auteurs ou chercheurs de juger de la qualité du nouveau terme et de s’en servir à leur tour s’ils le souhaitent. C’est d’ailleurs une manière d’enrichir encore plus notre vocabulaire, et c’est naturel. Aucune langue n’y a jamais échappé pour évoluer.\nAvez-vous traduit d’autres œuvres vers le kabyle qu’on n’a pas citées ?\nOui, il y a surtout « Ameslub », traduction du livre de Khalil Gibran « le Fou » (ou The Madman), mais aussi des nouvelles : « Llebsa umeḥbus » de Naguib Mahfouz, « Asekṛan » ou l’Ivrogne de Guy de Maupassant, et d’autres qui viendront et que les lecteurs peuvent retrouver dans des extraits ou en entier dans mon blog Timuɣliwin.\nD’autres traductions en kabyle en vue ?\nJ’envisage de traduire d’autres textes, et surtout des mêmes auteurs que je viens de citer, car je trouve que leurs écrits revêtent un caractère universel qui ne sera que bénéfique pour notre langue.\nVous avez aussi édité des livres en langue française, pouvez-vous les présenter à nos lecteurs ?\nOui, il s’agit d’un recueil de nouvelles : « la Rive des Tourments » aux sujets variés qu’on peut reconnaître dans les titres des autres nouvelles incluses : Le Râleur, Noces en Kabylie, l’Insomnie, L’ultime attente, Réminiscences, le Hasard tardif, l’Ombre de Sarah. J’ai aussi édité un recueil de poésie intitulé « Loin du printemps » en 2009.\nSamir Tighzert, vous êtes aussi poète. Qu’est-ce qui vous fait inspirer votre écriture poétique ?\nA peu près tout ce qui m’interpelle dans la vie, et pas forcément du vécu personnel.\n13-Que signifie la poésie pour vous ?\nPour moi la poésie et d’abord le moyen le plus court et le plus beau de s’exprimer sur ce qui est plus grand que nous, mais c’est aussi dans la poésie que l’être humain retrouve toujours une partie de ce qui échappe à son attention comme idées ou sentiments personnels.\n14-Souhaitez-vous partager quelques poèmes avec nos lecteurs :\nAvec plaisir. Et à l’occasion de ce 20 avril qui approche, le mieux à leur offrir serait peut-être ce poème tiré du recueil « Loin du printemps » :\nMonts d’éclairs de cris et de gloire\nque les flots de la Bleue abreuvent\nà vos pieds s’étend l’oubli le vent\nMonts de sang qui s’agrippent à l’aube\nredescend le trophée du jour\nsur vos flancs d’or\noù le jaune fleurit, où l’aigle s’étire\nMonts de mœurs d’airain et de miel\nmeurent dans vos yeux légendes et feux\nEn deuil des vôtres\nVous dressez cette cime blanche\nEt cet autre en kabyle (extrait) qui parle du printemps tout court, de la vie :\nḤemmlen akk medden tafsut\nLemmer zmiren ad tt-id-ḥebsen\nAd teqqim kan ur tettfut\nLebɣi nnsen deg-s ad t-farṣen\nMeεna yettfakka umaynut\nUssan si leεmer neqqsen\nI infεen ala tatut\nAkken ibɣu yiwen yessen\nJe suis en train de finir un nouvel ouvrage qui verra le jour peut-être au cours de cette année. C’est un livre assez volumineux (plus de 300 p) qui traite du patrimoine oral kabyle de la région de l’est de Béjaïa (le littoral), dans lequel j’ai recueilli un bon nombre de contes plus ou moins longs, mais aussi de fables, de paraboles et de proverbes ; le tout rédigé entièrement en kabyle avec une méthode que j’espère assez bien soignée du point vue littéraire pour servir de matière à l’enseignement et à la recherche dans le domaine.\nA plus long terme, il y aura aussi d’autres écrits dont fera partie « Tizlit umeɣbun », ma nouvelle ayant obtenu le premier prix au concours Belaïd At Ali 2017, organisé par la fondation Tiregwa au Canada.\nJe vous remercie ainsi que le journal la Cité de m’avoir donné l’occasion de m’exprimer dans cet espace.\nTisuqilin n Samir Tiɣzert s Talɣa PDF :\nTraductions de Samir Tighzert sous format PDF :\n4) Asekṛan sɣur – tullist Guy de Maupassant\n6) Claus amecṭuḥ d Claus ameqqran – Tamacahut sɣur H. C. Anderson\n7) Leɣrur tibratin – tullist sɣur Naǧib Meḥfuḍ\nAmeskar : Guy de Maupassant\nAmsuɣel : Samir Tighzert\nAḍu yekkat-d d tiziwwin, la yezzuḥub deg igenni tagut-nni n tegrest akken tameqqrant, berriken, i d-iberrun ɣer lqaɛa i tezwawaṭ.\nMa d lebḥer ata tekker deg-s, izehher kan yessenguguy taftist iɣer i d-iḍeqqir kra n lemwaji annect-ilatent, ẓẓayit deg tikli, sludduyent, dɣa sgerbiɛent m’ara d-ɣlint ad s-tiniḍ d lujuh ibackaḍ i yeffɣen. Ttruḥunt-d s ttawil kan, ta deffir ta, ɛlayit am yidurar, akken la zerrɛent deg lehwa seddaw ilebluben, aṛebrub-nni amellal i d-ineṭṭgen seg iqerra-nsent amzun d tidi n kra n terbaɛt n yemẓiwen.\nTaɛeǧǧaǧt tettaɣ tasift n Yport ; atta la d-tettsuḍu kan, tettinẓi, tettekkes tiqermudin ɣef lesquf, tettruẓ tidarraqin, tɣeṭṭel ccminiyat s tqeffaɛin-is iǧehden armi ur yettaf yiwen amek ara yelḥu ma ur yeṭṭif deg lḥiḍ ; ma d igerdan tezmer ad ten-teddem am yiferrawen kan ara tawi sennig yexxamen alamma tserreḥ-asen deg yigran.\nTuɣ iseyyaḍen jebden-d tiflukin n ssyaḍa armi d akal, acku ugaden fell-asent deg yillel ara iḍummen akk taftist imi yella ɣef tawant. Dɣa gran-d din kra ixeddamen kan n lebḥer i yeffren deffir iɛebbaḍ imdewwren n lemrakeb yettwaqelben ɣef yidis, la ssikiden deg wurrif-a n yigenni d waman.\nSyin uɣalen ṭṭixiren yiwen yiwen segmi d-yeɣli yiḍ ɣef tzawwa la yeddal s tillas-is agaraw yenhewwalen d ddḥis-nni merra ssekren iferdisen yessḍen.\nMaca qqimen-d sin yergazen ur nḥerrek ara syin, widak gren kan ifassen-nsen deg leǧyub, ssɛewjen aɛrur-nsen seddaw uṣelfeɛ n waḍu, rnan ssudren-d icucay-nsen armi d allen. Wiyi d sin iḥewwaten inuṛmandiyen iwumi teččur tamart, aglim-nsen iban-d yerɣa s uṭerrec n waman imellḥen deg lewseɛ ugaraw, ma d allen-nsen zegzawen neqqḍent s uberkan di tlemmast, d allen yeqwan i tmuɣli, yettwalin am yimeddiwen alamma d ixf n yigli.\n— Yya-d a Jérémie ad nesɛeddi lweqt s ddiminu… d nekk ara ixellṣen.\nMaca win nniḍen yeεdez acemma. Ulamma yeḍmeɛ deg wurar d tissit, yugad ad yeskeṛ ma yekcem ɣer ttberna n\nPaumelle, yerna imeyyez daɣen ɣef tmeṭṭut-is i yeǧǧa weḥd-s deg ugerbi-ines.\n— Waqil teggulleḍ fell-i ad sekkṛeɣ yal iḍ ! Ini-yi-d, ttxil-k, acu d-trebbḥeḍ yeɛni armi tettxelliṣeḍ dima ?\nBaqi yenna-tt-id s taḍsa, mi d-yemmekta ayen akk itess ɣer lǧib n wayeḍ, yeḍsa-d taḍsa-nni n lqaɛ n wul Unuṛmandi i iwalan iman-is di lfayda.\n— Yya-d a Jérémie, nniɣ-ak. Mačči deg yiḍ am yiḍ-a i ttuɣalen medden s axxam ur sseḥman taɛebbuḍt-nsen. Acu tugadeḍ ? D usu-inek ur tettheyyi tmeṭṭut-ik ?\n—,A niɣ iḍ-nni iɛeddan ur ufiɣ ara tawwurt, i s-yerra Jérémie… qrib i yi-d-rran seg terga-nni ɣer yiri ni wexxam.\nDɣa ikemmel yettfeqfuq si twaɣit-a n ssekṛa i d-yemmekta, akken la ileḥḥu s ttawil metwal ttberna n Paumelle i d-iḍehren s lemri-s iberrqen seg wakken tuɣ deg-s tafat. M’akken iteddu, Mathurin yella ijebbed deg-s ɣer zzat, aḍu yeddeggir-it-id sdeffir, ulamek ihi ara yeṣber.\nDinna, tazeqqa yudren tuɣ teččur d ixeddamen n lebḥer, ternuḍ ddexxan d leɛyaḍ. Irgazen akk yellan din d taduṭ i lsan, rran iɣemran-nsen ɣef ṭṭwabel la ttiẓẓifen m’ara ttmeslayen imi yiwen ur isell i wayeḍ. Dɣa akken ggten wid itessen i ilaq ad isuɣ ḥedd ugar di dderdiḥ-nni n leṣwat d usterḍeq n ddiminu ɣef rrxam, ulamma d ayen ara s-yernun kan i dderz n daxel.\nSyin uraren nnubat-iḍen, swan lkisan-iḍen. Mathurin yezga yettseqqi kan yekkat abarman seddaw tiṭ, yiwen uwfayen akken deg-s, zeggaɣ am tmes, yettaḍsa ad s-tiniḍ wissen acu n leɛǧeb iwumi yesla. Ma d Jérémie yesneknik ijexxer, yessikid amɛacer-is s yiwen wudem iḍemsen iɣef tban lecraha.\nSyin, imsaɣen bdan ttruḥun. Yal mi yeldi yiwen tawwurt akken ad yeffeɣ, yekkat-d ubeḥri ɣer daxel n lqahwa alamma yessebṛuqel ddexxan-nni yakk ẓẓayen n usebsi yerna idewweḥ llambat deg yixfawen n ssnasel-nsent akken la sent-yesṛefrif aḥajij ; dɣa imir i d-yettaweḍ ṣṣut n kra lmuja yenneqlaben neɣ azayaḍ iremmgen.\nJérémie yesserxan i leḥbak ɣef tedmert-is, yeqqim tiɣimit n win yennumen itess, meḥsub yeḍleq i yiwen uḍar, yebra i yiwen yiɣil, ma deg ufus nniḍen yeṭṭef ddiminu.\nTura aten-a gran-d weḥd-sen akked bab n lqahwa i d-yuẓan ɣur-sen s lḥir d ameqqran, yesteqsa :\n— Amek ihi a Jérémie, yelha kra lḥal daxel-nni ? Wissen ma tuɣal-ik-id tesmeḍ s kra tesswayeḍ deg iman-ik ?\n— Teẓriḍ, daxel-ayi… akken tesmiriḍ i tettɣar !\nImir ssakden i sin ɣer Jérémie i d-isersen double six s ttnafxa yuɣal iberreḥ-d :\n— Teẓram ay urbaɛ, nekk tura d abrid ad ṭṭseɣ. Atan ad wen-d-ǧǧeɣ llamba d llitra-yi. Deg-s azal n ɛecrin duṛu. Ma d kečč a Mathurin mi terriḍ tawwurt ssuk-d tasarut seddaw tdarraqt am yiḍ-nni iɛeddan.\nPaumelle isellem ɣef sin yemsaɣen-is ineggura, yuli snat snat deg isekfal-is n wesɣar. Γef teɣzi n kra ddqayeq zgant lqedmat-is la sderdufent ; taswiɛt ata iruḥ-d ṣṣut n kra yeṛṛkerken, dɣa iban dayen yekcem deg wusu.\nMa d sin yergazen i d-yeqqimen nutni kemmlen deg wurar ; ssya ɣer da yekkat-d waḍu i d-yettquǧǧun tawwurt yessergagay leḥyuḍ, dɣa u ad d-yeddem Mathurin taqerɛet akken ad yeččar lkas n Jérémie. Taswiɛt atta tṣuni ttnaṣfa n yiḍ deg yiwet n ssaɛa iɛellqen deg ukunṭwar. Tiɣwist-is tebbeḥbeḥ ad s-tiniḍ d asqerbeb n tkasṛunin, ɛadent imir ddeqqat-is sneẓnuzent s yiwen imesli i icuban ala ɣer usṭenṭen n wuzzal.\nMathurin yekker ihi din din, am umesewlal-nni iwumi ifukk rrbeɛ-is :\nMa d win nniḍen s yiɣil i d-yejmeɛ iman-is, isenned ɣer ṭṭabla armi d-ibedd, iɛedda ɣer tewwurt yeldi-tt-id m’akken yella urfiq-is yesnusu llamba.\nMi d-ffɣen ɣer berra, Mathurin yerra-d tawwurt i tḥanut, yuɣal yenna :\nJérémie iger tlata isurifen, yuɣal iruḥ-as lmil, syin yessezwer ifassen-is armi d-yemlal d lḥiḍ iɛan-it-id ibedd, iɛawed ikemmel iteddu ttemxuyuḍen iḍarren-is. Tikwal mi d-twet kra n tqeffaɛt i d-yeṭṭafaren azniq-nni ḍeyyiqen, teddeggir-it alamma terra-t yettazzal ; syin mi terked lḥala, netta iḥebbes deg umkan, dɣa ad yuɣal yesgerfil kan ur yeḥkim deg ifadden-is.\nYella ileḥḥu metwal axxam-is, maca s teɣnawt kan, am yefrax m’ara ɛnun awdef-nsen. Γer tagara mi yeɛqel tawwurt, yesferfed akken ad d-yaf tasekkaṛt u ad iger tasarut. D acu ur d-yufi ara tineqqirt-nni, ihi yerra-tt i usibbi d yiman-is ; yuɣal yekkat s ufus-is, yessawal i tmeṭṭut-is akken ad d-tas ad t-tɛiwen :\nYella isenned ɣef ddeffa amek ur iɣelli, dɣa tennaqlaɛ teldi, ihi dayen ur s-d-yegri ideg ara yeṭṭef, yedderbez ɣer daxel s zzemt i t-yewwin, iwet s wanzaren di tlemmast n wagnes. Deg teswiɛt-nni iḥulfa am akken tella kra n tɣawsa ẓẓayen i iteddun ɣef tfekka-s ur tt-yettwali mi trewwel i ṭṭlam.\nYeḥbes deg umkan, aḥerrek ulac, si lxeɛa i t-yeṭṭfen d leɛqel-is iḍacen, imi s rrehba i d-yemmekta imir ccwaṭen, at laxert d kra yellan d imedreg seg wayen itezzin deg yiḍ ; dɣa yerja acḥal ur yeqdif ad yembiwel. Maca mi iḥuss dayen acemma ur yestexwic, yuɣal-it-id ciṭṭ leɛqel, taɣẓint-nni yelluɣen n isekṛanen.\nYeqqim-d s ttawil maḍi, yerna yerja ddeqs, armi yessebɣes iman-is, yenṭeq :\nIhi deg teswiɛt, iruḥ-d yiwen n ccekk amecṭuḥ deg uqerru-s, d aferfud kan akka ur nban, maca seg yimir ur iḥerrek, yeqqim kan akken ɣef tɣerɣert i tallast, la yettnadi tikta-s yettejgugul di kra n yemyaren ur nekmil, ittemxuyuḍen am yiḍarren-is.\nYerja, ulac ; taɣect ur d-tenṭiq deg usallas-nni. Ihi yuẓẓaf ugar :\n— Baqi swiɣ daɣen assa ! D netta i yi-t-yeswen… umedɛus ; d netta, akken ur d-keččmeɣ ara… niɣ swiɣ !\nSyin mi yesmeɛḍel ciṭuḥ ad yessiwel daɣ s tɣennant d taẓayt-nni n win isekṛen :\n— A niɣ d netta i y-iṭṭfen ɣur umeksul-nni n Paumelle ; am yiḍ-nni iɛeddan, am dima, akken ur d-keččmeɣ. Iban yedda-tt-id fell-i, ah ! i lǧifa !\nDɣa s ttawil, ata yerfed-d iman-is ɣef yifadden. Tuɣ yuli-t-id yiwen wurrif ur nessawal, i ixelḍen d kra yakk yerrukmen seg wayen yeswa.\n— Ini-d menhu-t a Mélina neɣ ad tent-teččeḍ, i d-yules. Aql-i nniɣ-am !\nAta tura ibedd, la yettefriwis si ddemmaṛ, amzun d larkul-nni yellan di tfekka-s i tt-yesnedren deg iẓuran-is. Iger asurif, iqenna-t-id ukursi, dɣa yeddem-it ikemmel tikli armi d-yemlal d umeṭreḥ yesferfed deg-s acemma, iḥulfa s ugerbuz n tmeṭṭut-is deg leḥmu n wusu.\nYeddem-d akursi-nni i yeṭṭef tuɣ deg tummeẓt-is iǧehden n uxeddam n lebḥer, yerḥel dɣa yess ɣer zzat deg yisiḍ i t-yesrejfen. Din din yuɣwas-d ṣṣut seg wusu la igezzem. Ma d netta ikemmel kan yekkat am bu-uzduz di ccɣel-is. Ciṭuḥ akka, kra din mačči yembawel ; akursi iruḥ d iqeclulen, yegra-d ala uḍar deg ufus-is yerna ikemmel kan yesdubbuz yessalhat.\nIhi si ɛeyyu i t-yekfan d tekriṭ-is i t-yesheblen, yeqqim ɣer lqaɛa, yeḍleq iman-is, yeṭṭes.\nṢṣbeḥ-nni mi teḍher tafat, iwala-d yiwen si lǧiran-is tawwurt teldi, dɣa yekcem. Ata yedla-d ihi ɣef Jérémie ijexxren deg wagnes anda nḍeqqaren iceqfan ukursi, d teḥrirt idammen d uksum n wemdan ɣef umeṭreḥ.\n Deg tallit-nni di Fransa, uqbel ad ṭṭsen, m’ara d-heyyin usu sseḥmawen- t s yirrij i ggaren di kra n tɣawsa.\n.Γur ixeddmen n lebwaber deg lebḥer, ass ibeṭṭu ɣef setta n lerbaɛ i yettawin rebɛa tsaɛtin i yiwen. (TNSΓ).\n Taɣnawt : si tcelḥit, ayen yettǧǧan amdan neɣ aɣersiw ad yeg kra war axmmem, s tannumi kan d wahil yekseb di tfekka-s (instinct, غريزة).\nSader tullist deg ufaylu PDF, da.\nTisuqilin nniḍen Samir Tighzert deg PDF\nTimuɣliwin di Facebook\nTukkist seg wungal » Tiyita n tmeddit », n Samir Tighzert\n(Isebtar 78,79) ……\nAtan tura ihi tewweḍ-as-d teswiεt i Mḥend anda ur yettsamaḥ ara i yiman-is ad yeqqel ɣer deffir. Ifat lḥal, d tidet, ahat ma iruḥ yiwen ur t-iεeqqel dinna, ad yekcem kan am uberrani. Maca tura mačči ala ɣer yemdanen, yettwalas ula ɣer tefrit-is netta. Aṭas n tlufa i s-yeqqimen d ireṭṭalen, s kra yedder akkin i lebḥer, inezgumen am wiyi zgan ẓẓaden deg wul-is am yiɣuraf. Yeẓra ulac w’ara t-ifehmen ma yemla tabaḍnit-is, ula d tarwa-s di Fransa i lulen, i d-kkren, ɣas ad asen-ihedder deg yiḍ deg waass ur ferrẓen ula d iqiḥ di teqsiṭ n baba-tsen d wayen i s d-yezzin d tiserraf. Tameṭṭut-is d Taṛumit, si tid i d-yelhan ala d yiman-nsent, ɣer ɣur-s nettat d cciεa maḍi imi argaz-is yelfa-d ziɣ seg wid inekren tamurt-nsen ddan d walya-s nettat ɣef akken i s-nn an kra n medden, ɣas akken ula d nettat mačči d Tafransist taḥeqqanit yerna asmi i t-tuɣ teẓra d ayen ur nebni ɣef ṣṣeḥ imi iban mačči d ṣṣifa-s i s-iɛeǧben, d taḥanut-nni n baba-s kan i d-iger gar wallen-is. Lḥaṣun teɣleq-d ssya d ssya ɣef Mḥend Umaryus, tabaɣurt ur yelli i s-d-texdem, akken yettaẓ di leεmer i yettḥulfu s tudert-is tettuɣal d ulac, yesserɣ-itt akka s ufus-is imi asmi yezmer ad iseggem kra seg-s yeqqen kan allen-is iεedda, ur iḥebber ara i tagara.\nTagara ur tɛeṭṭel ara, attan tura d tayi. Arezqi meskin iruḥ. Seg yeḥbiben imenza yeqqim-as-d ala Ḥmed Ubandu. Γas in-as yessetḥa ciṭuḥ ad t-yini akka s wawal-a i yiman-is, maca d ayen yellan. Asmi t-id-yufa di lqahwa s usamma i rnan lumuṛ kaden-as-d s tifawt, aragaz-a mačči d win ara yettihin fell-as neɣ ara t-yeǧǧen deg uzgen n webrid, ɣas netta yeǧǧa-t zik. D win kan i d-mazal ukud yezmer ad yeddu neɣ ad iqeṣṣer ciṭuḥ. Daymi yesla kan s yir isalli, iṣadd-d s tkeṛṛust armi d nnig uxxam-is, iweṣṣa-yas agrud ara s-yinin.\nAwal n mass Muḥend Akli Salḥi ɣef wungal-a\nAwal n mass Naser Ayt Weεli ɣef wungal-a\nUngal « Tiyita n tmeddit » deg Facebook (page facebook)\nLlebsa umeḥbus – tullist\nSɣur Naǧib Meḥfuḍ (1911-2006)\nTullist-a teffeɣ-d deg useggas 1938\nYerra-tt-id si taεrabt ɣer teqbaylit\nBu-ṭṭabla n ddexxan iwumi qqaren Ǧeḥca, yella seg imezwura i d-iruḥen ɣer teɣsert n Zzaqaziq m’akken tuɣ d lawan ad d-taweḍ tmacint. Acku taɣsert netta tuɣal-as d ssuq, dɣa ata yeṭṭef abrid deg ugnenna la d-yettseyyiḍ imsaɣen s wallen-nni-ines timecṭaḥ yeccurfen. D acu, lemmer ad t-yesteqsi ḥedd ɣef lexdama-yi ixeddem ahat ad tt-id-yelεen d alεan, imi ula d netta am waṭas n medden yelfa-d yeεya deg iman-is d yir ẓẓher i yesεa.\nDi tilawt ur yeksan ara kan, uma lemmer d lebɣi-s ad yili d anehhar n ḥedd imerkantiyen akken ad yels si llebsa-s, ad yečč seg wayen itett u ad iteddu dɣa yid-s s anda ma iruḥ d amḍiq ifazen, d ccetwa neɣ d anedbdu, acku imir di zzhu ara d-iḥelli aɣrum-is, mačči deg leεtab. Yerna ur yessarem axeddim am wa armi tella ssebba. Meḥsub seg wasmi yeẓra Lɣerr, anehhar n yiwen seg imeqqranen n temdint, yeddawar-as i Bedweyya Xadem-Lmamur, yiwet n teqcict akken iwumi yeggar awal s nnefxa ; yessaweḍ armi s-yenna yiwet n tikelt : « Aql-iyi ur ttεeṭṭileɣ ara ad d-saɣ s txatemt », akken la yekkat deg ifassen-is s lecraha. Ǧeḥca iwala dɣa taqcict-nni mi tezmummeg s ineḥwan, teεreḍ zeεma ad tseggem timeḥremt-is, netta iban iwakken kan ad d-tessken acekkuḥ-nni-ines berriken idehnen s zzit… ma d Ǧeḥca imiren i teceεel tmes deg wul-is, bdant tismin la qqazent deg-s din din, acku rḥant-tt wallen-nni berriken daɣ i d-yeǧǧan deg-s yir aṭṭan.\nYuɣal seg wass-en yeṭṭafar deffir-s, anda terra ad t-tafeḍ din, armi d yiwwas mi tt-id-yufa weḥd-s deg yiwen n wezniq yenṭeq ula d netta ɣur-s iεawed-as ayen akken i s-yenna Lɣerr : « Aql-iyi ur ttεeṭṭileɣ ara ad d-aseɣ s txatemt ». Maca tezzi s umgerḍ-is akkin, teqqen aεenbur-is terra-yas-d s ustehzi, tenna-yas : « Xaṭi, glu-d s uqabqab axir ! » Dɣa Ǧeḥca mi d-yuɣal s iman-is imuqel deg iḍarren-nni-ines imeqqranen i yemmugen ad s-tiniḍ d leḥwafer-nni n welɣem, ajellab-is yerkan, d tcacit-is i tuli tɣebbart… yenna deg wul-is : « Iban, d annect-a kan i d ssebba n lhemm-iw d yetri-w iɣaben ! » Ihi d aya i t-yeǧǧan yettmenni-d lḥirfa am tin n Lɣerr, ɣas akken asirem-a-ines ur t-yessefreɣ ara ɣef lxedma-s tamezwaurt, yezga yeddenfir kan ɣer zzat, imi s tirga-s i iεewwel ad yennaɣ d lejruḥ-is.\nAta ihal-d ihi tameddit-nni ɣer teɣsert n Zzaqaziq s tsenduqt-is, yettraju w’ara d-iruḥen. Mi yerfed asekkad-is ɣer lebεid iwala tejba-d tmacint i d-yettbinen am unzaḍ kan n tagut ; tkemmel dɣa la d-tettaẓ, syin bdan yeḥricen-is ttwaεqalen kra kra, d zzhir-is yettiεlay, armi tḥbes ɣer yiri n n ugnenna. Ihi Ǧeḥca yuzzel din din ɣer zzat ifuga yemrussan, maca yenneqmas m’akken i iwala iεessasen i ibedden s yemrigen deg ifassen-nsen ɣef tewwura, akked kra n wudmawen akken ibeṛṛaniyen i d-yettmuqulen seg isfuyla s wallen-nsen yeεyan iɣef banent lewhayem. Mi steqsan medden nnan-asen-d wiyi d imeḥbas iṭalyanen i d-yeɣlin s tuget gar yifassen n yeεdawen-nsen, tura akka teddun ad ten-awin ɣer tkurmuyin i ten-yettrajun.\nǦeḥca ibedd imir yetḥeyyer, yettqeyyin kan deg wudmawen-nni yeččuren d takka ; taswiεt ikad-d am akken iɣaḍ-it lḥal, acku yeḥṣa belli imdanen-a yeslawen akk, iwumi yezzi lhemm d lmeḥna, ur sεin swayes ara kksen ccihwan-nsen si ddexxan-is… iwala-ten dɣa ččan-d tasenduqt-nni-ines s wallen, ihi ixẓer-iten s wurrif, akken ara ten-yesseḥqer. Syin, akken kan iruḥ ad sen-yezzi s uεrur iwakken ad yuɣal s ansi d-yekka, ata yesla i yiwet n taɣect i s-d-yessawlen s taεrabt, maca iban d Aṛumi i yettmeslayen la s-d-yeqqar :\n— Yella ddexxan ?…\nDɣa ur yumin ara, imuqel deg-s yerna iḥukk akka ddebbu-s ɣer ccahed-is amek ara s-yinin ilaq idrimen . Winna yefhem, ihuzz aqerru-s, ihi yuẓa acemma ɣer ɣur-s, s ukukru kan, armi d anda ur t-id-yettaweḍ ufus userdas-nni. Syin aserdas-a yekkes-d abalṭu-s s leεqel, iwehha-yas-d yess, yenna-yas :\n— D wa i sεiɣ d idrimen.\nDɣa Ǧeḥca yenεetbar, ibedd kan yettḥekkir deg ubalṭu-nni aqehwi yesεan tiseqfal d tizegzawin, acku si tama yewhem, si tama nniḍen iger-it ṭṭmeε. Taswiεt yefra-tt d yiman-is, d acu mačči d nneyya i yella, yugad ad s-tt-yezreg Uṭalyan-nni. Ihi ilεeb-itt zeεma yekkes-d yiwen upaki n ddexxan s ttawil maḍi, syin iger afus-is akken ad d-yeṭṭef abalṭu-nni, maca aserdas yeqqen aεenbur-is, yuẓẓaf-d fell-as :\n— Abalṭu s yiwen upaki kan ? awi-d ɣer da εecra !\nIhi Ǧeḥca yexleε, yuɣal-d ɣer deffir. Yeẓra ur d-yewwi ara ṭṭmeε-is, daymi iεedda ad yeṭṭaxer syin, maca yuɣal-d userdas deg wawal yenna-yas :\n— Awi-d ayen ilaqen… tesεa, tmenya…\nImir ilemẓi s tɣennant i ihuzz aqerru-s akken ad yeggami, dɣa yenna-yas userdas :\n— Sebεa, ihi.\nMaca Ǧeḥca ihuzz daɣen aqerru-s am yizgelli-nni, yerna tikelt-a yerra iman-is iteddu ad iruḥ s tidet, ihi aserdas yesteqneε s setta, syin iṣubb-d ɣer xemsa ; yerna ɣas akken, iwehha-yas-d Ǧeḥca s ufus-is am win i s-yennan belli dayen kan, ur yeksan ara ad yeqbel, syin yuɣal s amkan-is yeqqim. Acemma kan ata isuɣ-d userdas iruḥen ad yemxell :\n— Eyya !… qebleɣ s rebεa.\nD acu, win nniḍen ur s-yerri ara yakk ddhen ; yerna iwakken ad s-d-ibeyyen belli ur yecliε ara deg-s, yecεel agaṛṛu yeqqim yettkeyyif, yestbennay-it s leεqel-is maḍi. Dɣa aserdas ulint-as, armi win ara t-yeẓren akken deg teswiεt-nni ad s-yini wayi iswi ur t-yesεi di ddunit ala iguṛṛa-nni i yebɣa ad yawi. Ihi iṣubb-d deg ccerṭ-is ɣer tlata, ikemmel ɣer sin. Ma d Ǧeḥca yeqqim kan yettnaɣ d tasa-s akked ṭṭmeε i t-yenɣan, dacu mi d-iṣubb akken winna armi yeqbel sin ipakiyen kan, iḥerrek akken acemma war ma ifaq-d dɣa iwala-t-id userdas yenna-yas-d :\nDayen, imir yegra-yas-d kan ad yekker. Ata ihi yuẓa ɣer tmacint yeṭṭef-d abalṭu sɣur userdas, yefka-yas sin ipakiyen n ddexxan. Mi imuqel deg ubalṭu iban belli iεǧeb-it lḥal, dɣa s lferḥ i yezmummeg. Taswiεt, isers tasenduqt-is ɣef tɣalaṭ iɣef yella yeqqim, yerra-tt ɣer tama, yebda la t-yettlus. Mi t-yesseqfel ikad-d hraw acemma fell-as, maca ur yecliε ara, imi yuɣal yewhem deg iman-is ; yeddem-d kan dduzan-is yeṭṭef taqibalt deg ugnenna iteddu yettzuxxu… acu ara d-teṭṭfeḍ seg-s si lferḥ imiren ! Acemma kan iruḥ-d lexyal n Bedweyya gar wallen-is am akken kan i tt-iẓerr s uḥayek-is, ihi yetewtew d yiman-is, yenna : « A lemmer ad yi-d-twali akka ! Ih… ur tettuɣal ara ad terwel fell-i neɣ ad yi-tesseḥqer, ma d azewwax-nni n Lɣerr ur yesεi s wacu ar di-yagar tura. » Maca din din yemmekta-d belli Lɣerr netta yettlus akustim yekmel, mačči d abalṭu kan, ihi tura netta ixuṣṣ-it userwal.\nAta ihi Ǧeḥca ibedd yettxemmim, syin imuqel ɣer imeḥbas i d-yettbinen deg isfuyla n tmacint, ixẓer-iten s yiwet akken n tmuɣli yebɣan ad d-tini kra. Dɣa yuɣal yewwi-t ṭṭmeε ɣef lqaε rnan leǧwareḥ-is mbawlen seld mi ruḥen ad d-rsen ; ihi ur iεeṭṭel ara iderreḍ ɣer tmacint, iεeyyeḍ war ma ikukra :\n— Eyya-w ddexxan… apaki s userwal, i wid ur nesεi ara idrimen… apaki s usrwal.\nIεawed i tiɣri-ya-ines acḥal, acku yugad ur fehhmen ara acu d-yeqsed, syin icewwer ɣer ubalṭu-nni yelsa yerna yessken-asen apaki n ddexxan, dɣa akka i iεedda yizen-is. Ihi yiwen userdas iεedda din din ad d-yekkes abalṭu-ines, maca yenna-yas ad yerju, yuɣal iwehha ɣer userwal-is, am win i s-yennan belli d win i yebɣa, mačči d abalṭu. Dɣa aserdas yefqeε acemma, maca yuɣal yekkes-d aserwal-is, ɣer tagara mbaddalen tiɣawsiwin.\nIhi Ǧeḥca ixuṣṣ kan ad yefferfer si lferḥ m’akken i d-yeṭṭef aserwal-nni i d-yehbej d ahbaj seg ufus n winna, yerna dqiqa kan yelsa-t, dɣa yuɣal d aserdas aṭalyan ikemlen… D acu, ahat yella kra i t-ixuṣṣen… ih, d asḥissef, imi imeḥbas-nni ur ttarran ara iṭerbac\n ɣef yiqerra-nsen. Maca ggaren iḍaren-nsen deg isebbaḍen, yerna ilaq-as kan yiwen ma yebɣa ad yeεdel d Lɣerr i s-yessreẓgen tudert-is. Daymi yeddem daɣen tasenduqt-is yuɣal yuzzel ɣer tmacint la yettεeyyiḍ, :\n— Eyya-w ddexxan… apaki s usebbaḍ… apaki s usebaḍ.\nTikelt-a daɣen iεawen iman-is s ucewwer amek ara t-fehmen. Maca qbel ad d-yerbeḥ amsaɣ-iḍen, atta tṣeffart n tmacint tsuɣ ɣer tikli, ihi yuqeε-itt umhirweḍ gar yiεessasen merra yellan din. Iḍ tuɣ dayen idel-d taɣsert ; deg igenni yegra-d ala yiwen n wefrux i iteddun ad yens ; dɣa imir i yeḥbes Ǧeḥca ula d netta s yiwet akken n tirɣi deg wul-is, d wurrif, d lɣiḍ akked layas i ibanen ɣef allen-is.\nSyin, mi temebawel tmacint tettuddu ad tṣidd, ziɣ ilemmeε-it-id yiwen uεessas i yellan deg ufagu n zzat, dɣa yefqeε, yuẓzaf-d fell-as s tneglizit yerna-d s tṭalyant, yenna-yas :\n— Γiwel, ali-d ! ali-d ay ameḥbus…\nMaca Ǧeḥca ur yefhim ara d acu s-d-yeqqar, ihi iwakken ad yekkes ɣef wul-is, yebda yettḥaka-t-id amek akken i yettḥerrik, yettaḍsa fell-as, am win iḍemnen iman-is mi s-d-yezga akken deg lebεid. Aεessas si tama-s yuɣal isuɣ-d, netta tamacint tuɣ tettibεid cwiṭ cwiṭ.\n— Ali-d !.. ɣur-k, aql-i nniɣ-ak-d… uɣal-d !\nKiklif, Ǧeḥca izemm imi-s maḍi amek ara yestehzi ugar yess, yezzi-yas s uεrur, ikemmel abrid-is. Ihi aεessas iga-d tummeẓt s ufus-is azelmaḍ la d-yetteggez ilemẓi yeṭṭeglellin… yuɣal yeqreṣ fell-as. Dɣa tufeg yiwet akken n teldunt tesεuẓẓug, ḍefrent-tt-id tɣiwsin n leqriḥ d jjiεran. Akka i yeqqur Ǧeḥca deg umkan, teɣli tbewwaṭ-nni seg ufus-is rnan nḍeqqaren ipakiyen n ddexxan d zzalamiḍ, syin yenneqlab ɣef wudem, tegra-d lǧetta-s di lqaεa.\n Agnenna : quai\n Amrig : (sslaḥ) arme\n Takurmut : (lḥebs) prison\n Aserdas : (aεsekri) soldat\n Aṭerbuc : fez\n Ggez : menacer\nSader tullist-a d PDF\nTisuqilin nniḍen n Samir Tighzert deg PDF\n© 2017 Samir Tighzert\nTaɣaṭ n mass Seguin\nsɣur Alphonse Daudet\nAmek, fkan-ak-d amkan n tmezrayt deg yiwen weɣmis igerrezn di Paris yerna tugiḍ ! Muqel kan iman-ik ay ameɣbun… taqemǧett-nni ineqren akk, iṣebbaden-nni iɛewǧen, aqadum-nni ameṭṭaɛfu iɣef iban laẓ. Atan anda i k-ssawḍen isefra. Ata wayen i d-trebḥeḍ si ɛecra iseggasen n tira ɣur Apulo. Ur tessetḥaḍ ara maḍi ?\nAru timzray, ay ungif ! Ili-k d bu temzrayt ! Ad d-tegreḍ idrimen s ucekkar, taɣezzalt-ik ad tt-tafaeḍ dima tewǧed ɣer Brébant, yerna yal ass n tmezwura n umezgun ad sen-truḥeḍ s ustilu d amynut deffir temẓẓuɣt…\nAla ? Ur tebɣiḍ ara ?… La d-teqqareḍ ad tt-tkemmleḍ kan akka akken i k-yehwa alamma d wissen melmi… Ihi ḥess-d i temɛayt n taɣaṭ n mass Seguin… ad teẓreḍ amek i tḍerru d wid yebɣan ad idiren d ilelliyen…\nYal mi s-truḥ yiwet, yiwen webrid i tettaɣ : akka kan ṣṣbeḥ ad tessnbri, ad tettbergiɛ deg umadaɣ alamma yečča-tt wuccen deg usawen-nni. Ur tent-id-tteṭṭfen la isillfen n babi-tesent la tudgi n wuccen. Banent d tiɣeṭṭen iḥemmlen acali n berra akked tlelli.\nIhi Mass Seguin meskin ur negzi ula d acemma deg tikli n lmal-is, yezga yennuɣna, la yeqqar kan :\n— Dayen, tiɣeṭṭen-a waqil ɛyant seg-i, ur ttaǧǧaɣ ula yiwet seg-sent.\nMaca ur yeqḍiɛ ara layas, asmi mdant setta i s-yemmuten d uccen akk tent-yeččan, yuɣ-d ihi tis sebɛa ; acu kan tikelt-a irebba-tt-id d tiɣideṭ amek ara tennam tettɣimi ɣur-s kan…. (tettkemmil)\nSader tullist-a s talɣa PDF :\nTaɣaṭ n mass Seguin (Alphonse Daudet )\n« Anzaren » sɣur Nikolaï Gogol (awal ɣef udlis)\nAnzaren d tullist n umaru arusi ameqqran Nikolaï Gogol i d-yerra Samir Tighzert ɣer teqbaylit.\nWin iwumi ruḥen wanzaren-is acu i s-d-yegran ? Leqder, n wemdan, amkan-is di tmetti neɣ layas d tugdi i t-yeggunin di yal tiɣmert, ternuḍ ayen nniḍen… d isental iɣef d-yewwi umeskar deg udris-is. Nnig temsirt n tudert yettilin di yal adlis, tullist-a d tagnitt i taḍsa d unecraḥ, yezmer ad tt-iɣer yiwen am targit kan yeččuren inbeddalen neɣ am yiwet si tmucuha-nni-nneɣ n zik, maca d abeḥri nniden i d-tettawi, d insayen ibeεden i d-tessentaq, ara yeğğen imeɣri aqbayli ad yelles assaɣen i t-icudden ɣer iberraniyen ansi bɣun ilin, imi tasekla yiwet, d taɣuri yesdukulen talsa akken ma tella anagar s wawalen d iḥulfuyen.\nTukkist si tezwert n umsuɣel :\nNikolaï Vassilievitch Gogol d amauru arusi, laṣel-is d ukrani, ilul ass n 31 meɣres 1809 di Poltava, yemmut ass n 21 furar 1852 di Musku. Yella d anaggal, d anellis, d amedyaz, am akken yura daɣen deg umezgun d uzɣan. Assa yettuneḥsab seg yimura imeqranen maḍi n teskla tarusit taklasikit.\nTullist-a si tid yettwassnen nezzeh gar yeḍrisen-is, teffeɣ-d deg useggas n 1836 deg wammud iwumi isemma Tullisin n Saint-Petersbourg. Yella yura-tt gar 1832 d 1835. Di tazwara ugin-as-tt ad tt-yessiẓreg deg uɣmis n Umsiked n Musku, acku nnan-as d taqsiṭ ur nemɛin ur d-njebbed aṭas n imeɣriyen. Maca yesswaeḍ yessufeɣ-itt-id deg yiwet n tesɣunt (Amiran), di tuber 1836, uqbel ad tt-yesdakkel deg yiwen n wammud akked tiyaḍ am: Akebbuḍ, Aɣlad ameqqran n Nevski neɣ Ussan n umeslub, dɣa d tid iwumi ara nernu ad d-nessufeɣ tisuqilin ssya d asawen.\nYewwi-d ad neḥṣu dakken aḍris-a i yettwarun qrib sin n leqrun-aya, ur yeqqim ibedd ar assa armi yesɛa azal-is. Azal-a ahat i s-t-yefkan d aɣan n Nikolaï Gogol i icbeḥen, war ma nuder-d asental iɣef d-yewwi, acku amdan iwumi ruḥen wanzaren-is mačči d ayen isehlen anda yebɣu yidir, ayen i s-yehwu yili-t ; ula ɣer ɣur-neɣ anzaren d azamul n nnif d trugza, imi d udem yakan. Dɣa nnan ur s-d-tusi tikti i umeskar ad d-yawi ɣef waya armi yella iḥemmel ad iqeṣṣer akked yemdukal-is deg tebratin ɣef wanzaren-is netta s yiman-is imi llan ɣezzifit yerna ceḥḥden acemma ; ma d at Saint-Peterspourg anda teḍra teqsiṭ, uɣalen ala yess i teddnen am akken qqaren, imi tura tenṭed deg yidles-nsen.\nTukkist si tullist :\n« Ass n 25 deg meɣres, di Saint-Petersbourg, teḍra-d yiwet n taluft yessewhamen mačči d kra.\nIvan Iakovlevitch d yiwen uḥeffaf i yellan yezdeɣ deg uɣlad ameqqran n Vosnecenski. Nnekwa-s yettwarun ɣef tafilt n tewwurt ɣas in’as temsa yakk, i d-yegran deg umkan-is ala taklut n yiwen wergaz yeḍlan ṣṣabun ɣef lḥenk-is akked wawalen-a : « Nettuqum daɣen ticraḍ. » Anersam Ivan Iakovlevitch i d-yukin zik seg yiḍes yesraḥ-d ihi rriḥa n weɣrum yeḥman. Mi d-yerfed iman-is ciṭuḥ ɣef umeṭreḥ iwala-d tameṭṭut-is, yiwet n tmexluqt akken yettuqadren u yerna tḥemmel lqahwa s waṭas, imir kan i d-tekkes snat n texbizin seg ufan.\n— Assa ur tesseɣ ara lqahwa a Prascovia Ossipovna, i s-yenna Ivan Iakovlevitch, axir ad ččeɣ aɣrum s lebṣel.\nAd d-nini kan tidet, Ivan Iakovlevitch lemmer yufi ad yeɛreḍ ssya u ad yernu syihin, maca yeẓra d awezɣi, imi yeḥṣa d ttnefcic ur tqebbel Prascovia Ossipovna.\n— Ečč aɣrum ay abuhal, i tenna tmeṭṭut deg wul-is, meqqar ad yi-d-teqqim lqahwa… tɛedda tḍeqqer-as tixbizt ɣef ṭṭabla.\nS tin n ḍḍrafa, Ivan Yakovlevich yerna lfista sennig tsedrit-is iruḥ yeqqim ɣer ṭṭabla, syin yeddem-d lemleḥ, iheyya-d snat tbeṣlin, yerna yeṭṭef-d lmus ; atan ihi s wudem n win iɛezmen s tidet ɣef kra, yebda la igezzem aɣrum. Yebḍa-t ɣef sin, imuqel ɣer tlemmast,taswiɛt kan yesneqmas-it wayen i iwala ɣer daxel d acemlal. Yekreḍ acemma s lmus, yesferfed s uḍad-is. « Ata yeqqur cwiṭ ! i yenna deg wul-is, wissen acu d wa. » Mi iger sin iḍudan yessufeɣ-d ayen yellan din: d anzaren.\nIvan Yakovlevich yebra i yiɣallen-is. Taswiɛt iḥukk allen-is, iɛawed yesferfed acemma ; yufa ziɣ ulac din ccekk, d anzaren, d anzaren n tidet, yerna ikad-as-d am akken yessen-iten.\nDɣa teṭṭef-it lxelɛa, maca lxelɛa-nni-ines ɣas in’as d ulac zzat n wurrif i d-yulin tameṭṭut-is.\n— Ansi akka i d-tegzmeḍ anzaren-a ay abhim ? i tuẓẓaf deg wudem-is. Ay aḥraymi ! Ay asekran ! D nekk s yiman-iw ara k-yezzenzen ɣer ibulisen ! Ẓriɣ d aqeṭṭaɛ i telliḍ ! Ayen tlata yergazen i yi-d-yennan belli m’ara tettseṭṭileḍ tjebbdeḍ deg wanzaren alamma qrib i ten-id-tqelɛeḍ !\nIvan Yakovlevich si tama-s yegra-d ur yemmut ur yeddir, acku tura yeɛqel anzaren-nni w’i ten-ilan, n Kovalev mačči n wayeḍ. Kovaliv-a… »\nAnzaren deg Facebook\nTzemrem ad taɣem adlis-a deg talɣa n lkaɣeḍ s webrid n internet :\nTullist-a PDF baṭṭel


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Anabaḍ yeqbel aseɣnew n yiwen n ugman i usduqqes n Wuggug Azegzaw\nYeffeɣ-d ass n : Lexmis, 02 Yulyu 2020 09:01 Ɣran-t : 0 n tikkal\nLEZZAYER TAMANEƔT – Anabaḍ, ay yemlalen ass n ukras ddaw tselwit n uneɣlaf amenzu, Abdelaziz Djerrad, yesɛedda asenfar n tanaḍt taslekmant i useɣnew n yiwen n ugman n usemyuddes i usduqqes n Wuggug Azegzaw d umennuɣ mgal uneẓref.\nAsenfar-a n usaḍuf iqeddem-it-id uneɣlaf n tkerrazt yernu yella-d deg ukatar n usduqqes d yiriri n wazal i Wuggug Azegzaw s usduqqes n umetwi imezgi ara d-yelhun s usewjed, asekmem d uḍfar imezgi n temhelt-a, ɣef wakken ay d-yenna yiwen n ulɣu n yimeẓla n uneɣlaf amenzu.\nAgman-a n usemyuddes ad yili d ammas i uheyyi, aseḍru d uktazel n wahil aɣelnaw n tigawt i umennuɣ mgal uneẓref, asenqes n usemdu n takwet d usduqqes n Wuggug Azegzaw.\nAya yella-d daɣ deg ukatar n tsertit n tukksa n uɣḍas gar yigzumen akken ad yili umyalel gar-asen i lmend n usefrek n tsertiyin tinagdudin.\nƔef leḥsab n uneɣlaf, amennuɣ mgal uneẓref d amennuɣ daɣ mgal tiggullelt s umesten n teɣbula tigamanin, asezgi n twennaḍt i unfal n unezwi, asnegmu awmazir yennummden d usmal n tdamsa taneẓgit i lfayda n unegmu adigan unzig yellan d azadur n tɣellist tameččant.\nLast modified on Lexmis, 02 Yulyu 2020 09:03\namennuɣ mgal uneẓref\namesten n twennaḍt\nYeffeɣ-d ass n : Lexmis, 02 Yulyu 2020 09:01 Taggayt : TADAWSA-TUSSNA-TASNASTWILT Ɣran-t : 0 n tikkal Bḍu


Q=4	C=4	SS=0	LS=0	PS=0	DC=0	LC=0	SD=0	BS=1	G0=13	G1=7	G2=3	DLID=ber_Latn	BODY=Timenghiwt n Izem - TAMAZGHA le site berbériste\nAccueil > S tmazight > Timenghiwt n Izem\nWagi d alɣu d-tga tiddukla AFAFA, yettilin di Lil (Fṛansa), ɣef tmettant n Yizem (Σumar Xaleq) i nɣan kra n iεeṛbuben i yẓedmen ass n 27 di yannayer, di teɣremt n Amurakuc, ɣef kra n inelmaden Imaziɣen, di tesdawit. S ijenwiyen d tcuqar iẓedmen fellasen. Tugti deg inelmaden-nni Imaziɣen ttwaɣen, kecmen ar sbiṭer. Mači t-tikelt tamenzut i d-teḍra taluft am tagi. Yal tikelt ittban-ed kan akka ufus n udabu ameṛṛuki yettikin di texnanasin agi.\nAss n umhad 28 g yennayer 2016, ittunɣa umeɣnas Σumar XALEQ, itsen wussan hill deffer n titi-nnes g tesdawit Qaḍi Σeyyaḍ n Merrakec. Ass-nnaɣ n sed 23 yennayer 2016, tebbey ɣifs yat tkabart n yiterrasen izdin d yiremmaɣen n Puliẓaryu, abrid, uten-t s yijenway d tgelzam. Takabart-ddeɣ tuta awed kuẓ n yimeɣnasen yaḍen imaziɣen. Ttyagsen awed nitni.\nΣumar XALEQ, ittyasnen s "Yizem" yiwen g yimeɣnasen n Umussu Amaziɣ g Tesdawit n Merrakec. Iremmaɣen t-inɣan ur qqimin allig ṛmin uten-t. Ran ad nɣen tabɣest-nnes d yiniɣi-nnes ɣef tmust tamaziɣt agensu n tesdawit.\nTamesmunt AFAFA da tettlaɣa iwes-nnes i twacult n Σumar XALEQ g twaɣit-ddeɣ taberrkant tettidir. Da awed tettlaɣa iwes-nnes i Umussu Amaziɣ g tesdawitin akw n tmurt n Tmazɣa Tutrimt (Merruk).\nTamesmunt da tessutur g Umussu Amaziɣ asdwan ad ismun awal-nnes, ad isdus iɣef-nnes af ad yiɣiy ad irar titiwat. Ur ilaq menɣiwt n Yizem ad tettyattu.\nUr ilaq awed ad neqqel s kra g tgwemma n uzref n Merruk g tezdeɣ tareɣdemt seg lli aya. Teffeɣ-tent teflest. Ayennaɣ ag ilaq ad nerẓem allen, nedmu, af ad ur d diɣ irẓem udabu i yiremmaɣen inɣan Izem.\nTUDERT I TMAZIΓT.\nLil, ass n 30 g Yennayer 2016\nKečč yerran iman-ik d agrawliw, kečč yelḥan deg yiberdan d iseggasen terniḍ leɛyaḍ, tenwiḍ tewwḍeḍ (...)


Q=6	C=6	SS=0	LS=0	PS=0	DC=0	LC=0	SD=0	BS=0	G0=16	G1=1	G2=0	DLID=ber_Latn	BODY=pictures 6411 visits\tUse the left and right arrows on your keyboard to navigate the album 12345\t1 . Pedro Lourenco Paris Fashion Week a/w catwalk photos 2011\n2 . Pedro Lourenco Paris Fashion Week a/w catwalk photos 2011\n3 . Pedro Lourenco Paris Fashion Week a/w catwalk photos 2011\n4 . Pedro Lourenco Paris Fashion Week a/w catwalk photos 2011\n5 . Pedro Lourenco Paris Fashion Week a/w catwalk photos 2011\n6 . Pedro Lourenco Paris Fashion Week a/w catwalk photos 2011\n7 . Pedro Lourenco Paris Fashion Week a/w catwalk photos 2011\n8 . Pedro Lourenco Paris Fashion Week a/w catwalk photos 2011\n9 . Pedro Lourenco Paris Fashion Week a/w catwalk photos 2011\n10 . Pedro Lourenco Paris Fashion Week a/w catwalk photos 2011\n11 . Pedro Lourenco Paris Fashion Week a/w catwalk photos 2011\n12 . Pedro Lourenco Paris Fashion Week a/w catwalk photos 2011\n13 . Pedro Lourenco Paris Fashion Week a/w catwalk photos 2011\n14 . Pedro Lourenco Paris Fashion Week a/w catwalk photos 2011\n15 . Pedro Lourenco Paris Fashion Week a/w catwalk photos 2011


Q=0	C=0	SS=0	LS=0	PS=0	DC=0	LC=0	SD=0	BS=1	G0=2	G1=2	G2=1	DLID=ber_Latn	BODY=Aman n ucercur n Kefrida luɣen - La confédération des Iflisen Umellil\n<< Iflisen/Iger-Ansar Avis aux Bougiotes, Jijéliens,... >>\n31 mai 2009 7 31 /05 /mai /2009 20:14\nAman n ucercur n Kefrida luɣen\nTawaɣit n yimukan n umerreḥ tettkemmil, imi mačči ala laman ulac deg-sen. Deg ucercur-a icebḥen n tɣiwant n Taskeriout ufan aman-is ur zeddigen ara, acku acḥal aya iqudas n waman n tzuliɣin ttarran ɣur-s.\nBdan waman umsen nezzeh, ttaken-d rriḥa ur nelhi. Seg waya wwin yimḍebbren n waman ɣer usaken (laboratoire), ɛuyren-ten ufan ur ilaq ara ɣef yimerza n ucercur ad ɛumen neɣ ad cucfen, ayagi ad yeglu s lemḍerra i tezmert-nsen.\nNesḥissef ɣef yimukan-agi icebḥen, nesḥissef ɣef yimḍebbren n tɣiwant ur nettarra ara tamawt alamma tluɣ tedyant neɣ tfuḥ liḥala.


Q=14	C=9	SS=0	LS=4	PS=0	DC=0	LC=0	SD=0	BS=3	G0=6	G1=5	G2=3	DLID=ber_Latn	BODY=Axxam/Igurden - kinderderkabyleis Webseite!\nKinder der Kabylei suchen freiwillige Übersetzer ins Kabylische\nKinder der Kabylei cherchent traducteurs bénévoles vers le Kabyle\nAqlaɣ n ttnadi wid ak yesnen a daru n s teqvaylit iw akken ad n cbbeḥ leqdic aki s tutlayt nneɣ.\nAru t d ɣer : a.amrioui@gmx.de\nD ACU T WAYA? / AXXAM N TMUSNI / IGURDEN\nAnsuf yis-wen gar warrac n Tmurt n Yiqbayliyen\nI yimeɣṛiyen, ladɣa wid yeṭṭafaṛen asmel-agi, ad ken-nwelleh ad terzum ɣer txeddit " leqdic ".Tixeddit-agi tettwaqdac yal ass.\nDi txeddit " Tamurt n Yiqbayliyen ", ad naf isallen yerzan Tamurt n Yiqbayliyen.\n„ Kinder der Kabylei “ d tikti Taqbaylit-Talmanit yesεan udem uslig, tlul-d deg useggas n 2010. Iswi agejdan n usenfaṛ, si tama, d tikci n uzekka iwulmen i warrac Iqbaylien yettidiren di taddart Ilunisen zdat uɣerbaz uzlig n udabu, si tama-nniḍen, d tuṭṭfa akked usekfel n tutlayt akked yidles n Yiqbaylien.\nBab n usurif-agi d mass Manis Axxam Qasi (Ahmed Amrioui) ilulen deg Wat Yeḥya Musa aseggas 1950, d ababat n sin warrac. Yezger akayad n BAC atikniki uqbel ad iɣeṛelectro-mécanique di Magdebourg s akin yuɣal ar tmurt akken ad yesεeddi lɛeskeṛ di Berwagiya; dɣa yexdem kra n wakud deg umalu azzayri uqbel ad iṣud ɣer Lalman anda yettidir seg yimir.Imi yekfa umecwaṛ n uxeddm-is, yefka iɣil-is i uzekka n warrac n taddart-is. Dda Ḥmed irezzu ɣef tmurt nnig tikkelt deg useggas d leqdiuc i lmend n warrac.Yezwar asenfaṛ-ines s usali n wadeg ara yessemlalayen wid yeεan 4 ɣer 15 iseggasen wala ad tuhen deg yiberdan neɣ ad dmumɣen deg wulac. Deg uxxam-agi, mačči d urar kan akked tlelli ara afen, maca d aswir n tɣuṛi ara ssalin yerna d aḍar ɣer umaḍal s umata.Daɣen ad sseftin timusniwin-nsen deg tutlayt Taqbaylit, Tafṛansist, Tagnizit, atg...daɣen ad sfaydin s kra n inumak n tussniwin tagmawiyin akked titiknikiyin.Tuffɣiwin n umerreḥ akked leqdicat idelsanen zgan deg wahil.Maca deg wahil, aḥric yeṭṭfen taqacuct d win n tutlayt tayemmat. Deg wayen yerzan Taqbaylit, tutlayt-nsen tayemmat, ɣer Yilemanen neɣ ɣer leǧnas-nniḍen, mačči d ayen d-yesnulfa uɣṛef Aqbayli.Deg tuget n tmura n umaḍal, arrac lemmden tutlayt tayemmat, di Tmurt n Yiqbayliyen ur sεin ara azref-agi agejdan.\nTineggura-yagi kan i yebda uselmed n Teqbaylit.Aselmed-agi ur yettaččaṛ ara tiṭ n uɣṛef Aqbayli akked lebɣi-s.Akken ad yuɣal kulci s amkan-is, yella-d usenfaṛ-agi d aḥraz i Teqbaylit dɣa d abrid mgal afernas i tettqabal tutlayt Taqbaylit s tutlayt Taεṛabt i yugi uɣṛef Aqbayli seg wasmi tettwasbed d tutlayt tunṣibt di Tmurt n Yiqbayliyen. Rnu daɣen lebɣi n kra n yimeqṛanen n taddart yessarmen ad lemden tira n Teqbaylit xas ur ɣṛin ara.D ayen i d-yefkan igemmaḍ ur nettuṛaju deg cit n wakud.\nd amedya ara yili usenfaṛ-agi akken ad yessebɣes yal Aqbayli izemren ad yefk afus n tallelt i warrac di taddart-is.\nAsirem.Seg ul zeddigen n bab usurif-agi, yessaram ad iwali isurifen-nniḍen di Tmurt n Yiqbayliyen akken ad nessiweḍ ɣer tudert tuklal tmetti deg uwanek atrar.Aɣerbaz-agi d beddu n uɣerbaz s timmad-is.\nIzuṛan n leqdic-agi yakk,\nad t-id-naf deg unadi di tudert n Dda Ḥmed.Yekker-d d snat tsetmatin akked sebεa watmaten, d anagi ɣef twaɣit iḥuzan axxam-nsen s ubumbaṛdi di lawan n lgirra mgal Iṛumyen, kra deg watmaten ttwaḥuzan maḍi, yemma-s iṛuḥ-as yiɣil.ayen tkemmel lgirra d iseggasen, kemmlent nitni ttwaceyyren nebla tamezduɣt, d netta kan iwumi d-tṣaḥ tegnit n uɣerbaz i s-yefkan turagt i tezrawt di beṛṛa imi d-yewwi akayad n BAC, wamma ayetma-s akk ur ɣṛin ara.\nXas di Lalman i yettili, d yiwen si gar wid qlilen i irezzun yal seggas ɣef tmurt yerna yessen amek yeṭṭef imurar n twacult-is.Maca ṛṛwaḥ-is ɣer tmurt, yessegra-yas-d iḥebbiṛ ɣef yifri i deg tkeččem Tmurt n Yiqbayliyen di yal aḥric.\nUr ilewwa ara ad yettwali liḥala-nni s usenqes ladɣa asenqed i t-yerran d imi i wid s-iqqaṛen "yebɣa ad ibeddel igenni" imi n medden ur ibeddel kra deg wallaɣ-is acku afus n tallelt d win yebda tikci-s i twacult-is i t-iqeṛben akken ad d-ffɣen xerṣum seg wanu n uɣerbaz uzlig Azzayri.\nS wakken i d-ilul deg uxxam-is uɣerbaz uslig n twacult.Ileḥḥu wakud, yuɣal uɣerbaz-nni deg uxxam d allal ula i warrac n lǧiran almi ula i warrac n taddart akk.Tikli iwatan n lecɣal, tessaweḍ-d ɣer tikti n ureqqeε n yiwen lebni yettwahujṛen akken ad yuɣal d tansa n temlilit, n tallelt n tɣuṛi, n yidles Aqbayli akked tussna tamaḍlant. S yenna akin iluled „AXXAM N TMUSNI“.


Q=6	C=3	SS=6	LS=0	PS=0	DC=0	LC=0	SD=0	BS=0	G0=25	G1=15	G2=5	DLID=ber_Latn	BODY= Galatians 1 Kabyle: NT\nBible > Kabyle: NT > Galatians 1\n1Nekk Bulus, yellan d ṛṛasul, mačči s ufus neɣ s lebɣi n yemdanen, lameɛna s lebɣi n Ɛisa Lmasiḥ akk-d Baba Ṛebbi i t-id isseḥyan si ger lmegtin. 2Uriɣ tabṛaț-agi nekk d watmaten meṛṛa yellan yid-i, i tejmuyaɛ n watmaten n tmurt n Galasya :\n3ṛṛeḥma d lehna a wen-d-țțunefkent s ɣuṛ Baba-tneɣ Ṛebbi akk-d Sidna Ɛisa Lmasiḥ. 4Lmasiḥ isebbel iman-is ɣef ddnubat-nneɣ, iwakken a ɣ-isellek si yir lǧil-agi, s lebɣi n Baba-tneɣ Ṛebbi. 5I nețța tamanegt si lǧil ɣer lǧil ! Amin !\n6Wehmeɣ imi twexxṛem s lemɣawla ɣef win i wen-d-issawlen s ṛṛeḥma n Lmasiḥ, iwakken aț-țḍefṛem lexbaṛ n lxiṛ nniḍen. 7Ur wen-d-nniɣ ara akka am akken yella lexbaṛ n lxiṛ nniḍen , lameɛna qqaṛeɣ-awen-d akka, axaṭer llan kra lɣaci i kkun-icewwlen yerna bɣan ad sɛewjen lexbaṛ n lxiṛ yeɛnan Lmasiḥ. 8?as a lukan d nukni, neɣ d lmelk ara d-yasen seg igenni a wen-d ibbecceṛ lexbaṛ n lxiṛ yemxalafen ɣef win i wen-d-nbecceṛ si tazwara, atan ad yețwanɛel ! 9Nenna-yawen-t-id si zik, a s-d ɛiwdeɣ tura : yețwanɛel win ara wen-d ibeccṛen lexbaṛ n lxiṛ yemxalafen ɣef win i tqeblem !\n10Ihi tura, eɛni d lemziya n yemdanen i țnadiɣ ? Xaṭi ! D lemziya n Sidi Ṛebbi i țnadiɣ. Neɣ eɛni țnadiɣ ad ɛeǧbeɣ i yemdanen ? Lemmer i mazal țnadiɣ ad ɛeǧbeɣ i yemdanen, tili ur țțilliɣ ara d aqeddac n Lmasiḥ.\n11A wen-d-iniɣ ay atmaten belli lexbaṛ-agi n lxiṛ i wen-d-beccṛeɣ mačči s ɣuṛ wemdan i d-yekka ; 12axaṭer, nekk s yiman-iw mačči d amdan i yi-t-id-issawḍen neɣ i yi t-islemden, lameɛna d Sidna Ɛisa Lmasiḥ i yi-t-id-iweḥḥan.\n13Teslam ɣef tikli-inu n zik asmi lliɣ ttabaɛeɣ ddin n wat Isṛail ; teslam amek i qehṛeɣ tajmaɛt n imasiḥiyen d wamek bɣiɣ a ten-snegreɣ. 14Asmi lliɣ ḍefṛeɣ ddin d leɛwayed n wat Isṛail, ifeɣ akk tizyiwin-iw akk-d wid n laṣel-iw, axaṭer ṭṭfeɣ di leɛwayed n lejdud-iw akken ilaq. 15Lameɛna s ṛṛeḥma-s, Sidi Ṛebbi ixtaṛ-iyi-d uqbel a d-laleɣ yerna yessawel-iyi-d iwakken ad qedceɣ fell-as. 16Asmi i yi-d-ibeggen Sidi Ṛebbi Mmi-s iwakken ad beccṛeɣ lexbaṛ n lxiṛ i t-iɛnan ger wid ur nelli ara n wat Isṛail, ur cawṛeɣ ula d yiwen ; 17yerna ur uliɣ ara ɣer temdint Lquds ɣer wid yellan d ṛṛusul uqbel-iw, lameɛna ṛuḥeɣ ɣer tmurt n waɛṛaben ; syenna uɣaleɣ-ed daɣen ɣer temdint n Dimacq.\n18Mi ɛeddan tlata iseggasen, uliɣ ɣer temdint Lquds iwakken ad issineɣ Buṭrus, qqimeɣ ɣuṛ-es xemseṭṭac wussan. 19Lameɛna ur ẓriɣ ula d yiwen nniḍen si ṛṛusul, anagar Yeɛqub, gma-s n Ssid-nneɣ. 20Ayen i wen-d-uriɣ akka ț-țideț, zdat Ṛebbi ur skiddibeɣ ara. 21Syenna, ṛuḥeɣ ɣer tmura n Surya d Silisya ; 22kra wayen kkiɣ dinna, imasiḥiyen n tejmuyaɛ n tmurt n Yahuda leɛmeṛ ẓrin udem-iw. 23Slan kan qqaṛen fell-i : win akken yellan ițqehhiṛ deg-nneɣ, atan tura ițbecciṛ liman i gebɣa zik-nni a t-issenger. 24Dɣa țḥemmiden Ṛebbi ɣef ddemma-w.


Q=7	C=3	SS=7	LS=0	PS=0	DC=0	LC=0	SD=0	BS=2	G0=17	G1=4	G2=0	DLID=ber_Latn	BODY=Lεehd Firefox n uqader n tudert tabaḍnit\nFirefox ifarisen ttufeṣṣlen akken ad ḥerzen tabaḍnit-ik/im\nIlaq-ak·am ad tferneḍ anwa ara iwalin talɣut-ik·im tudmawant. Mačči d yimeddukkal-ik·im kan, ula d yimberrḥen n udellel d tkebbaniyin srid — rnu ula d ayla-nneɣ.\nΓef waya ayen akk i nxeddem d wayen i ntegg irennu azal i lεehd-nneɣ n yisefka udmawanen\nNettmuqul ad nissin cwiṭ kan fell-ak/am\nAkk tikebbaniyin n tetiknuluǧit leqqḍent isefka akken ad snernint ifarisen-nsent. Maca ur ḥwaǧent ara ad glunt s umur meqqren n talɣut-inek·inem tumawant. Isefka i nebɣa ala wid iseg ara tesnefεeḍ taggara. Nesteqsay iman-nneq: Neḥwaǧ dɣa ayagi? I wacu i t-neḥwaǧ? Melmi i nezmer ad t-nekkes?\nNxeddem akk tazmert-nneɣ akken ad neḥrez talɣut-ik/im tudmawant\nTaɣellist n yisefka d tamsalt ur neshil ara — neɣ xeṛsum ilaq ad yili. Γef waya i ntegg imecwaṛen-nniḍen akken ad nsemyizwer isefka i nesεa, s uqader n yilugan n uklas d ummesten n yal anaw, ur nḥebbes ɣef uεiwed n yikalan-nneɣ. Nzewwir deg tudert-ik·im tabaḍnit. Nxeddem akk ayen yellan fell-aɣ i waya. Neṭṭef deg-s. Nselmad ula d tikebbaniyin-nniḍen amek ara xedment ayagi.\nAd tezreḍ yal tikkelt anida telliḍ yid-neɣ\nUlac tasmektayt yeffren dagi. Amahil-nneɣ ur yebdid ara ɣef lexdeε n lman i tgiḍ deg-neɣ. tasertit-nneɣ tabaḍnit tettban-d. Yal yiwen deg umaḍal yezmer ad yeḥder timliliyin n tkebbanit-nneɣ n yal dduṛt. Ma tebɣiḍ ad tnadiḍ deg yal tazmilt n yisefka i d-nelqeḍ, tangalt-nneɣ teldi. Ula d nekkni.\nAyɣer ara tgeḍ laman deg Firefox?\nAcku nefka azal amezwaru i yimdanen. deg tidet, nekkni nsenned ɣer ur nettnadi ara ɣef kra n rrbaḥ. Seg wass amezwaru, tuɣdaḍt-nneɣ d ammesten n Internet d yal yiwen deg-s.\nƔer ugar ɣef tuɣdaḍt-nneɣ\nAqader n tudert tabaḍnit-ik/im deg yal afaris\nIfarisen Firefox teddun akken-nniḍen — acku ttufeṣṣlen ad mmestnen tudert-ik tabaḍnit d tamezwarut.\nIssin ugar ɣef yifarisen-nneɣ


Q=8	C=4	SS=4	LS=4	PS=0	DC=0	LC=0	SD=0	BS=2	G0=18	G1=9	G2=4	DLID=ber_Latn	BODY=اليوم الخميس 22 غشت 2019 - 3:16 مساءً\nالصفحة الرئيسية » تاريفيت\nأخر تحديث : الخميس 5 أكتوبر 2017 - 7:21 مساءً\nبتاريخ 5 أكتوبر, 2017\naqqa yi da deg yijen teɣmart deg wa umi qqaren amaḍal, ism inu ɛebdelwaḥed, wah ɛebdlwaḥed, dayes “ɛebd” dayes “waḥed”. “ɛebd” texs ad tini “ismeɣ”, “waḥed” texs ad tini “ijj”. isem inu ittawi d s tmaziɣt: “ismeɣ n yijj”. d wa d isem i d ayi ixḍaren, minzi dinn ijj n uxaṛṛeṣ belli marra wenni ɣa yeggen i ca n mmis isem ibedda s “ɛebd” ad as mmernint lḥasanat.\nnecc seg yewdan a umi wcin isem dayes “ɛebd” maḥend ad adfen jjennet x weɛrur inu. kkreɣ d deg yijj n ddcar dayes iẓeɣran d iɣebrawen d ddmani d ituma d tɣaɣrin d zzwayel d iqubac n waman mmersen x tma n yebriden maḥend ad swen yemsebriden… ura d iqubac tteggen ten x webrid maḥend ad awyen “lḥasanat”… irareɣ iksan iḍerɣalen, ggiɣ carreḥ medjeḥ, ukreɣ lbakur d lmecmac seg leɛrasi, yewta ayi lefqih umi d as d rewleɣ zi tmezyida, ggiɣ ddbazi, ggiɣ timesbedda, qedjbeɣ taryazt inu deg iɣerwaḍ, nedyeɣ i yejḍaḍ, ɛummeɣ di tnedwin d ṣṣwarej… manaya ggiɣ t deg yijj n llṭa tuɣa ttɣileɣ amaḍal d wenni mani lliɣ.\nal ami d ijj n wass, amen tuɣa nettcarra lqurɛan di arrwa n tmezgida, am yizan, kul ijj mani ittzebzib weḥḥdes, uca ad yadef ijj n butenyart ttsiqsiq, yus d akides lemqeddem. umi d udfen iṣur yesseɣd uzebzeb nneɣ! yebda bu tṣenṭuḥt nni yessawal akidneɣ s ca n wawal, s tuddarɣelt ima neqceɛ walu di min yenna. xenni d yenḍu lemqeddem, yenna aneɣ: ad traḥem ad teɣrem di “sekwila”, ad tarim s “stilawat” ca d azeggʷaɣ ca d azegza, ad tenḍarem ssmex… nudef ɣer “sekwila ” nni, nendar aɣimi x ujertil n tyiẓḍent i d aneɣ yeccin tideynitin, iɛejb aneɣ uɣimi x lekrasa, uca yebda uqeccar nni ittseqsa aneɣ:\n– ma hada? (yesskan aneɣ ɣer tewwart) netterra xas neccin:\n– d tawwart.\nad ihezz aṣenṭuḥ, uca ad aneɣ yini:\n– hada babun, ɛawduha. ad as nini neccin: – hada babun. ad aneɣ yini: – ɛawduha. ad as nɛawed: – hada babun.. amenni i neqqim nettɛawad: babun, baqaratun, kalbun, rukbatun… xmi tuɣa d nettrewwaḥ ɣer taddart, nettseqsa yemma tneɣ: mamek d as qqaren a yemma i ta? teqqar aneɣ: ta d tawwart. nḍeḥḥek, uca neqqar as: a lla a yemma, hada babun, uca lexdenni ad aneɣ tini: iwa sseɛd nnwem a tarwa inu teɣrim tessnem mamek d as qqaren, aqqa necc ta ssneɣ qqaren as tawwart waha, mani ufiɣ min d ayi teqqarem ammu! seg wami nḍareɣ ajertil, qqimeɣ x lkursi n teflewt, d nitni ttebbaren ayi ijj n yiles s uɣil deg uqemmum, qqaren ayi d wa d iles i cekk ɣa inefɛen, wenni ɣark mɣar nḍar it xak ssenni! yeɛdu min yeɛdun, kkseɣ axarres n ddcar inu i tuɣa ttwaliɣ d amaḍal inu, uca xergeɣ ijj n uxaṛṛes nneɣni yiẓeḍ s imunas n lquds d falasṭin. cwayt s cwayt, xarrseɣ aked yexf inu, ufiɣ necc ssa nitni qqaren ayi cekk seg yinin. haaaaa! sixenta necc d necc, inin d inin! zi ssenni yebda wemɛutrus inu maḥend ad dewleɣ d necc, ad ɛefseɣ x min d‑ayi sseɣren netnin!


Q=0	C=0	SS=0	LS=0	PS=0	DC=0	LC=0	SD=0	BS=1	G0=30	G1=19	G2=7	DLID=ber_Latn	BODY=Agzul usarag "Amzgun d yelmeẓyen" n Waqbu (Yulyu 2014) > Imyura > Timenza\nAzul fell-akent, azul fell-awen! Ad iyi-yili d iseɣ meqqren akken ad iliɣ gar-awen, u ad ṭṭfeɣ awal di tesga-yagi-nwen n lḥerma. Ssarameɣ kan ad iliɣ uklaleɣ. Dɣa, awer iliɣ si rreht (ṣṣenf)-nni iɣef yenna akken Ccix Muḥend:« Yir axenfuc ɣef yiri n lkanun»!\nAsentel usarag neɣ azwel n wawal n wass-a ad yili akken t-id-ssutren watmaten-agi-nneɣ imsuddsen: « Amezgun d yelmeẓyen».\nTaẓuri s umata d iman n yal timetti, ladɣa amezgun imi d yiwet tgejdit tagejdant di tẓuri. Amezgun d netta i d ababat n tẓuri akken i yuɣ isem yakan.\nAmezgun yuɣ aẓar si zik n zik deg umezruy n talsa. Yebda-tt yakan si teglest: si Legrig taqburt ar Rruman, ar yal tama deg umaḍal… Mačči d kra i nnan imazrayen fell-as imi di tillay-nni yella ijuǧǧeg yakan. Ma ilul, u yefrurex deg wusu n Tegrigt taqburt, dɣa di dduḥ n Tmazɣa i d-yeffekrurec, i d-yennerna. Ula ɣur Imaziɣen yella yakan s wazal-is acku yeǧǧa-d ccwami di temyarin d wansayen neɣ leɛwayed-nneɣ. Kra imedyaten kan: « Uday n Ɛacur », « Bu ugelman », « Amɣar uceqquf », tafaska n « Ayrad », neɣ « Anẓar »…\nƔ as ma tikkwal ur d aɣ-d-ibedder ara umeddaḥ di teqṣiṭ acku amezruy ttarun-t wiyaḍ akken yeffeɣ fell-asen nutni. Mačči d nekkni i yettarun ɣef yiman-nneɣ akken a d-nmel tidet, u a d-nesban taɣerma-nneɣ. Maca, anwa i izemren ass-a ad idel iṭij s uɣerbal? Niɣ qqaren: tidet am zzit, tezga tufrar ɣef waman! Anwa i izemren a d-yini d akken Afulay n Mdawruc mačči d Amaziɣ i yella neɣ mačči d yiwen seg iqemqumen n tsekla d tẓuri deg umaḍal?!\nSeg wakken taẓuri-ya i wumi qqaren « amezgun » d yiwen wallal neɣ ttawil bu wafud anezmar, yezga yettwaseqdec sɣur waṭas n yegduden ama i ubaɣur (lfayda) umennuɣ-nsen mgal lḥif d laẓ, ama mgal acengu aberrani akk d uzaglu n lbaṭel i d-yetteɣlayen fell-asen…\nAma daɣen i ubaɣur n tneflit d unegmu n yal timetti. Nezmer a d-nini s war akukru, d akken amezgun d lemri izemren a d-imel udem n tilawt n yal timetti, ama d ayen yelhan, ama d ayen n diri deg-s...\nAy akken nebɣu neqqen allen-nneɣ, maca, ur nezmir ad nezgel azal umezgun d wayen iga di yal tallit - ama di liser neɣ di ẓẓmek, di talwit neɣ di ṭṭrad!. Si tillay n zik ar tallit umennuɣ mgal amnekcam afransis; ɣer tinna umennuɣ i yidra n unegmu d tneflit n tmetti-nneɣ di tegnit uzarug d timunent n tmurt-nneɣ. Ama di tinna usaki d welday n wallen i uḥelli izerfan n wegdud-nneɣ: Azref n tutlayt d yedles amaziɣ yenḥafen; amtawi izerfan ger yergazen d tulawin; aḥelli izerfan n yemɣiden…\nDɣa, di tallit -taberkant- n rrebreb d tugdi ideg tazmert n wuhuḍ (ccer) tfureṣ tagnit akken ad tessenger taẓuri; ladɣa amezgun imi yezga d tafat izemren a d-teldi allen i yemdanen mgal amihi yeggunin timetti. I wakken ad tens tafat-agi, u ad tesberber tallest ideg ara yefrurex uɣendef, ddɣel, lḥif d tkesna (karuh)… Si tama-nniḍen, taẓuri d umezgun sellkent-tt ɣlayet! tabzert fkan d idammen; amezgun yefren-d wid-is akken ad fken ixfawen-nsen d asfel, ɣlin deg wennar n yiseɣ akken ad ibedd yuɣ usafu n tafat, n tmusni d ccbaḥa…\nDɣa, ula d at udabu i izedlen ɣef leḥkem wwten ad bedlen udem i tẓuri, neǧren-as yir targa: Ccna afessas, urar d ccḍeḥ, amezgun yesganayen, taḍsa asneqneq,\ntaẓuri sselsen-as afuleklur; qbel-itt neɣ eǧǧ-itt, rfed a Benyeɛqub ad tmeṭleḍ! Di tegnit ideg adabu yesmaray adrim s imelyaren i inaẓuren-is d wid yeddan di llem-is; akken ad as-dcebbḥen udem-is, u ad sdergen ixixxan-is, u ad dlen akraf yessekref tmetti i wumi yerra asadel. Tamurt tamerkantit yečča-tt wesyax : lḥif, laẓ, tamḥeqranit, tijɛal, iqezdiren ttemɣayen-d am iberčečča deg iɣeẓran d tɣaltin i d-yezzin i temdinin, war axeddim, aṭṭanen inegren seg 50 iseggasen-aya uɣalen-d: ṭṭaɛun, lkulira.. tukksiwin n sser, lehyuf, d layas i izedɣen imdanen…Agejdur-a merra yuɣ imdanen s umata, ilmeẓyen ladɣa. Ɣas adabu amesbaṭli d yakk ijufar yeddan d iqeffafen di llem-is snulfan-aɣ-d rreht neɣ ṣṣenf-agi n tẓuri ukellex. Ɣas ma snulfan-aɣ-d lmul neɣ lqaleb-agi i wumi semman «inaẓuren» i ibeddlen adrum s weɣrum, ur yessefk ara i inaẓuren ilelliyen, i wid yesɛan ul d tasa ɣef tmurt-a, i wid ifernen llem n wegdud akken ad brun i ṭṭbel deg\nwemdun. Ɣas ttuqtent tlufa, mazal yeder usirem. Yal yiwet, yal yiwen anda tebɣu tili-t, yessefk ad icemmer, ad iger iɣallen i wid-is imi amezgun annar-ines ger wegdud i yettwarwat mačči deg tzeqqiwin tireqmanin d isensuyen zdat teftilin n tilivizyuwat…\nAfud anezmar i yal amdan d yal tarbaɛt i iqeddcen s lmul, ɣas s wulac, ɣas yakk tiwwura sekkrent, ɣas yakk iberdan reglen, maca, ur yessefk ara a ɣ-kkawen\nTanemmirt ilmend n tmuɣli, n tmesliwt d lwelha i dterram(t) ɣur-i.\nǦamal BENƐUF: d ameɣnas n tmaziɣt –Wehran.


Q=3	C=1	SS=1	LS=1	PS=1	DC=0	LC=0	SD=0	BS=3	G0=32	G1=23	G2=13	DLID=ber_Latn	BODY=Tasemfunit tis tesɛa n Beethoven, ma tessawal x lefraḥet d tlelli niɣ x uɣewweɣ ? | Le RIFAIN\nTasemfunit tis tesɛa n Beethoven, ma tessawal x lefraḥet d tlelli niɣ x uɣewweɣ ?\nYura Ludwig van Beethoven aṭṭas n tsemfuniyin, maca tasemfunit tis tesɛa i yura deg useggas n 1823. Tuɣa ɣer-s ijjen wemkan weḥḥed-s deg umezruy, la deg wakud-nni i di tt-yura i d-yusin zzat niɣ awerni i tegrawliyin Turappawyin. Beethoven yugem-d zi tqessist tameɣnujt n « yezli n lefraḥet » i yura wezlawi Aliman Friedrich Schiller ḥuma ad dd-issufeɣ asenflul-a.\nD tasemfunit i ttuɣa ittxes Hitler, issxedm-itt i tnazit deg ifilmawen-nnes n arriklam. D nettat ig idewlen d yizli anamur n tegduda n Rudsiya deg wakud n Ian Smith i di ttuɣa abarru n arrasa (racisme). Asexdem n tsemfunit-a wer ibedd ɣer ifilmawen Inaziyen n arriklam waha. Maca nettaf tasemfunit-a ula di lexdayem n isistimen idimukraṭiyen, ameknaw afilem n « taleccint tuṭumatikt » (Clockwork Orange) n umessufeɣ Amarikani ameqqran Stanley Kubrick. Aneqqis-a iggur ad issiwel x mani i d-tettban tasemfunit-a tis tesɛa n Beethoven deg wudmawen n tudert tamaynut imsebḍan.\nTasemfunit tis tesɛa d iẓuran n tlelli\nAxarres n « tlelli » izedɣen tasemfunit n Beethoven yugem-d ixef-nnes zeg ibeddilen i yegga bab n tqessist. Azlawi Aliman Friedrich Schiller deg useggas n 1803. Ittsemma qbel i ɛicrin iseggusa zegga i ɣa isala Beethoven tisemfuniyin-nnes.\nWami ifser taqessit-a Schiller, yenna belli netta wer x-as irḍi ca. Uca iɛawed-as tira, issidef dag-s aṭṭas n ibeddilen ameknaw awenni (expression) n « merra irgazen ttɛeqqaben d awmaten » i yeṭṭfen amkan i « imeɛɛacen ad dewlen d awmaten n igeldunen ».\nMamec ikkes awenni n « aneflet zi sslasel n yemcumen ». D netta immal-aneɣ-dd ila tilelli ttuɣa tettegg izza, ittanef a x-as issiwel nican. Maca mamec felten ca n yezlan igrawliyen di tqessist-a zi tmecraḍ n wedras (censure) ?\nAdras i ttuɣa isrusan fus x tmezgunin n Schiller jar aseggas n 1793 d 1808. Sseɛdan-as aṭṭas n iwalen i nzemmer ad nini ila ttuɣa-ten d iwalen d « igrawliyen » s leɛbar n zzman-nni. Maḥend ad tedwel taqessist-nnes d azamul zeg izumal n tegrawla Tafransist deg wakud-nni.\nBeethoven netta ttuɣa issen taqessist tamezwarut d tenni ittwaseggmen s tnayen. Min d-immalen manaya, umi ixes Beethoven ad dag-s issidef ij n yizli zi tqessist tamezwarut. Iɛejb-as izli-nni iqqaren : « siɣit ay aytma x webrid-nnwem » deg wemkan n uwenni i isegged Schiller : « raḥet ay aytma ».\nBla izli-ya, iksi Beethoven taqessist n Schiller amen tekmel i ttuɣa nzemmer ad nettwala ila wer dag-s bu nnefs n tegrawla. Anict n tenni tamezwarut, maca tettic ijjen teycit s tummeḍlent (universalité). Da, iqqar ukadimi Gail K. Hart belli tawengimt-nneɣ icerken tettraḥ aṭṭas aked wudem n Beethoven n « yezli n lefraḥet » kter zi tqessist tamezwarut n Schiller.\nWeṭṭu n lḥiḍ n Berlin, d tasenyant n tlelli\nDeg umumintu i di yewḍa lḥiḍ n Berlin deg useggas n 1989 maci d ij n umumintu ikka iɛda waha, qa dag-s i di fesren belli amenɣi asemmaḍ safi ikemmel. Tebda-dd talibiralit tamaynut min xef issiwel Francis Fukuyama i yettwala ila d « ameggaru n umezruy ». Danita i di nzemmer a nessen anict d lhimmet i ɣer-s ɣa useggas n 1989. Minzi ɛawed, terr-d tessreɣ tifawin x tsemfunit n Beethoven tis tesɛa i midden d tufrint (élite) s kulci. Dewlen ɣer tsemfunit minzi nettat tettic ij n wagla d amezruyan i umerni (le victorieux). Zegga nitni ttuɣa yalleh mamec ttemseddaren aked uweṭṭu n lḥiḍ n Birlin.\nTasemfunit tis tesɛa\nDanita, amaystru Leonard Bernstein yegga di Dujember 1989 ij n wefsar d ameqqran, mani taseḍma-nnes ttuɣa ttiraren x tnayen izegnan n lḥiḍ-nni i yewḍan.\nBernstein yerr-d awal n « tlelli » (Freiheit) deg wemkan n wawal n « lefraḥet » (Freude). I ttuɣa yettwassidfen di tqessist n tsemfunit yettwassnen s yisem n « yizli n lefraḥet ». S uya Bernstein yerr-dd taynit i midden ɣer « tlelli » i yellan d kluci di tudert.\nMayen yejjin Bernstein ad yegg manayenni, alaḥsab laggwaj arumantiki amezruyan i ttuɣa ɣer-s ɣer weṭṭu n lḥiḍ n Berlin, min d-ittasen aked buḥbel n Beethoven i yettexsen tilelli d unufsel, ɛawed mamec yettwassen x Schiller umi ttlɣan azlawi n « tlelli ».\nXenni, ttuɣa walli ssemɣaren s tsemfunit n Beethoven deg imezgunen waha. Nettaf inhezziyen Ilimaniyen sxedmen « izli n lefraḥet » d ij n yizli i zi ɣa ɣewwɣen, i zi ɣa sɣuyyen, ad zzag-s ggen ula d ficta. Manaya ittban-d zegga ulyen ca n iḥudriyen x lḥiḍ n Berlin bdan ttɛawaden ttɣennjen « yezli n lefraḥet » s llɣa n Beethoven. Maḥend ad yili umumintu i di ɣa yewḍa lḥiḍ n Berlin d ij n umumintu i d-immalen anict i teswa tasemfunit n Beethoven deg wulawen n yiwdan. Temmal-d ula d tarennawt (victoire) d tlelli s merra idsent.\nWami yegga Bernstein afsar-nni walli ḥaca immal-d mamec terra ddewla n Uliman izli-ya d azamul (symbole) n trennawt. Maca nettaf tasemfunit-a teḥḍar di lweqt n Hitler i ttuɣa i das-itteɛjieb la d netta tasemfunit-a, yejj-itt ad teḥḍer deg ifsaren d wunsiben am liraret Tawlampit di Berlin deg useggas n 1936.\nMaca qa walli d Tanazit waha i ttuɣa i d-isḥeṭṭaren tasemfunit-a waha, nettaf deg useggas n 2000. Yirar wemɣar n wurkistra Abriṭani Simon Rattle tasemfunit-a tis tesɛa di lqecla n wekraf Mauthausen. Maḥend ad issemɣar aktay wis 55 zeg i d-innufsel netta zeg uḍuf n Inaziyen.\nWami yexḍar tasemfunit-a issdhec zzag-s aṭṭas n midden, axmi d ij n usizdeg n yiman ig ittegg zeg ifeqqusen i yeggin Inaziyen di lqeclat n wekraf, wami i d-issnewju « yizli n lefraḥet » n Beethoven ɣir maḥend ad isseḥḍar tilelli d unufsel. Di twalat d icten ad isnufsel ula d tasemfunit-a zeg Inaziyen i ttuɣa i tt-ittiraren.\nTasemfunit tessawal ula x tamunt n Tawruppit\nMaci ɣir isistimen inaziyen d idiktaturiyen i yiraren tasemfunit n Beethoven, maca ttuɣa teḥḍar ula deg isistimen Idimukratiyen i yellan deg umezruy n yiḍ-a. Mayen yejjin la d tamunt Tawruppit ad terr zeg « yezli n lefraḥet » d llɣa-nnes unsib.\nTamunt Tawurppit tettwala ila tasemfunit-a wer lli d azamul n tamunt-nnes i yellan d ij n wapparay d aseyyasi waha, maca ɣer Uruppa s lmeɛna-nnes amiriw, « yizli n lefraḥet » issawal ula x lxezrat n Schiller maḥend ad ilin iwdan d awmaten n wayawya.\ndeg useggas n 1972, yerra aseqqim Awruppi « izli n lefraḥet » n Beethoven d yezli-nnes. Deg useggas n 1985, ggin-t imɣaren n tamunt n Tawruppit d yezli unsib n tmunt Tawruppit. Waxxa tunɣilt i dag-s di tmunt Tawruppit wer dag-s ca taqessist n Schiller, maca llɣa i dag-s i yewca tuɣa-t kafi ad issiwel x watigen (les valeurs) Iwruppiyen d tlelli d wafra d twiza d tawmat. Ttiraren yezli-ya di fictat tunsibin i di tcerrek tamunt Tawruppit niɣ di temsarin Turuppawiyin.\nMaca anict i ɣa nessen ila izli-ya ittas-d aṭṭas aked tnettit n tmunt Tawruppit, neẓra min imsaren deg uberlaman Awruppi umi rrin s uɛrur inni ttuɣa ixsen ad teffeɣ Briṭaniya zi tmunt i yezli n llɣa n Beethoven i ttuɣa yellan d izli n tmunt Tawruppit umi reẓmen aberlaman.\nTasemfunit d uɣewweɣ\nInhezziyen imeskanen (les manifestants) Ilimaniyen maci weḥḥd-sen i yessxdmen « yezli n lefraḥet » zegga ttuɣa iweṭṭa lḥiḍ n Berlin, maca iku-nnes iwweḍ ar ibuda n Ccinwa, nettaf deg imeskanen n Ccinwa deg useggas n 1989 zegga ɣewwɣen imeḥḍaren dinni, sxedmen imeskanen tasemfunit n Beethoven tis tesɛa ḥuma ad kksen isiwaḍ n ukabar Acyuɛi.\nMaci imeḥḍaren Icinwiyen ixḍaren tasemfunit n Beethoven amenni waha, maca ssḥeṭṭaren-tt minzi tasemfunit temmal-d tagrawla tadelsant di Ccinwa deg iseggusa n settin, s uya ttuɣa asistim Acinwi ttuɣa ixezzer ɣer tsemfunit axmi tus-d kunṭra i tegrawla. Manaya yeḍhar-d mliḥ di temsarin n Tian’anmen di 04 yunyu n 1989.\nDi Tcili, deg wakud n Augusto Pinochet, ttuɣa din aṭṭas n temɣarin i ttuɣa yettexsent ad ssnent mani illan irgazen-nnsent d ibabaten-nnsen iweḍḍren, ttuɣa kessint ca n llafitat, ttɣennjent di tmeskanin-nnsent yezli n lefraḥet s llɣa n Beethoven zzat i yebniqen i di ttwaḥebbsen aṭṭas n imeɣnas isertanen, min ijjin amezruyan amusiki Amarikan Lewis Lockwood iwca ij n wawal yulleɣ di lḥeqq n tsemfunit tis tesɛa, inna ila tasemfunit-a ttuɣa ttiraren-tt la inhezziyen imeɣnasen i ttuɣa ixsen ad beddlen isistimen niɣ ula d leḥkam unsib.\nYura-t : Ɛutman Amekkur\nΓer ɛawed: Qbel i 100 iseggusa.. Aɣennij n « Crazy Blues » ibeddel tamusikt i lebda..


Q=14	C=14	SS=0	LS=0	PS=0	DC=0	LC=0	SD=0	BS=2	G0=5	G1=2	G2=1	DLID=ber_Latn	BODY=أرشيف يوم: 2017-03-04\n2017-03-04\ttamaziɣt 0 1,041\n2017-03-04\ttamaziɣt 1 875\n2017-03-04\tFrançais التعليقات على La vérité sur le toponyme al-djazaïr مغلقة 832\n2017-03-04\ttamaziɣt 0 725\n2017-03-04\ttamaziɣt 0 460\n2017-03-04\ttamaziɣt التعليقات على Asbuγer n tmaziγt s wawalen imaynuten yebnan γef yiqulab iqburen مغلقة 600\nAsnulfu n wawalen imaynuten yessefk ad yebnu γef yiqulab utbiten, mulac d asedrem ara nessedrem anagraw n tmaziγt. I wakken ad nessegdel i waya, aql-i ihi fkiγ-d tarrayt swayes ara nesbuγer tutlayt-nneγ war amihi n werway n unagraw-is. Gret tamawt dakken anadi-a ur yemmid ara; ad t-nettkemmil yal m’ara nestufu. …\n2017-03-04\ttamaziɣt 0 351\nTamaziɣt, s tentaliwin-is meṛṛa, ɣer-s aṭas n yirman n yiniten; kra deg-sen d ikkmaziɣen, kra nniḍen d idiganen. Imi amawal n tmaziɣt tatrart yeḥwaǧ ass-a asefti iwakken ad yeddu d talit-a, ihi yessefk ad ten-id-nessegrew deg yiwen wumuɣ d wad nesnulfu wiyaḍ ma terra tmara :Irman n yiniten yellan yakan …